Ўн долларликнинг ҳикояси - Darakchi\nМУТОЛАА 27.05.2018, 22:42\nПуллар ҳам гапиради. Балки, сиз, эски ўн доллар қоғоз пулнинг овози базўр эшитилар, деб ўйларсиз? Хўш, жуда соз. Агар лозим топсангиз, каминанинг таржимаи ҳолини бу қулоғингиз билан эшитиб, у қулоғингиздан чиқариб юборишингиз мумкин. Агар кўчада мегафон орқали ёғилаётган Жон Д. чек дафтарчасининг оҳанрабодек наъраси қулоғингизга чалинган бўлса, ютуқ сизники. Фақат шуни унутмангки, баъзида оддий чақа ҳам киссага ўз-ўзидан тушавермайди. Кейинги сафар баққоллик дўкони сотувчисига кумуш чоракталикни узатишдан аввал бу "хонимча"нинг пешанасига нима деб ёзилганини ўқиб кўринг. Аччиқ пичинг, тўғрими?\nМен — 1901-йили чиқарилган ўн долларлик қоғоз пулман. Мен кабиларни қайсидир танишингизнинг қўлида кўрган бўлишингиз керак. Олд томонимда беш ёки олти миллион америкаликлар томонидан буйвол деб аталувчи америка бизони тасвирланган. Икки ёнимда капитан Люис ҳамда капитан Клеркларнинг бошлари манаман деб турибди. Орқа тарафимнинг ўртасида Озодлик ҳайкалигами, Церерагами ёки Мексин Эллиотгами нарҳим осилиб турибди. Мен ҳақимда маълумот олиш учун қайта тузатилган низомнинг 3.588- параграфига мурожаат қилишингиз мумкин. Агар мени майдаламоқчи бўлсангиз, Сэм тоға пештахтага сиз учун тўлиқ ўнта муллажирингни ташлайди - албатта, улар кумушми, олтинми, мисми ёки темирми, бунисини билмайман.\nҲикоямни бироз айқаш-уйқаш гапириб беряпман, мен авф этгайсиз. Авф этасизми? Ташаккур, кечиришингизни билардим. Хатто номсиз оддий купюра ҳам ана шундай хушомадгўйлик қилади, кўнгилни олишга тиришади, тўғрими? Биласизми, биз исқирт пуллар ўз нутқимизга жило бериш имкониятларидан батамом маҳрум этилганмиз. Туғилганимдан буён мени узоқ муддат сақлаб юрган бирон кимсага дуч келмадим. Уларнинг барчаси мени қўлларида ушлаганча энг яқин озиқ-овқат пештахталарига югуришарди.\nОлти ёшимда ғоятда назоқатли муносабатларга дуч келдим. Қарз сифатида ўз вақтида қайтарилардим, худди жасадни сўнгги йўлга кузатиб қўювчилардек. Эҳ-ҳе, нималарга хизмат қилмадим! Шундай бўлса-да бир куни ўз нодонлигимни кўрсатиб қўйдим. Яна кимнинг олдида денг? Эски, дабдаласи чиққан исқирт беш долларликнинг олдида. Биз қассобнинг қаппайган, бадбўй ҳамёнида учрашган эдик.\n- Ҳой, сен хиндулар сардорининг кизи, - дедим мен, - оҳ-воҳингни бас қил. Ҳали ҳам тушуниб етмадингми, сени аллақачон муомаладан чиқариб қайта босиш лозим эди. Аҳволингни қара, ўзинг 1899-йили чиқарилгансан-у, яна нималарга ўхшаб қолибсан.\n- Бизонман деб тинимсиз вайсайверасанми? - жавоб қайтарди беш долларлик. - Магазинда ҳаво ҳарорати 85дан пастга тушмаган пайтлари кун бўйи пайпоқ ичида ўтирганингда, сени ҳам дабдаланг чиқарди.\n- Бундай ҳамён ҳақида эшитмаган эканман, - дедим. - Ким сени у ерга солиб қўйди?\n- Сотувчи хотин.\n- Нима дегани - сотувчи хотин? - қизиқиб сўрадим.\n- Хўжайининг учун олтин даврлар келмагунча буни билолмайсан.\nШу пайт орқамдан Жорж Вашингтоннинг боши тасвирланган икки долларлик овоз берди.\n- Оббо, сен-е, бойвучча! Сени мен каби пахта ҳамёнга тикиб қўйишганда кўрардик аҳволингни. Кун бўйи фабрика чанг-тўзонини ютганингда нима деб сайрардинг?\nБу суҳбат Ню-Йоркка келганимнинг эртаси куни бўлиб ўтди. Мени Бруклин банкининг Пенсилваниядаги филиалларидан бири ўзимга ўхшаш ўнталиклар боғламида бу ёққа юборишганди. Ўшандан бери беш ва икки долларлик суҳбатдошларим ўтириб чиққан ҳамёнлар билан яқиндан таниша олмадим. Мени фақат ипак ҳамёнларда тутиб юришарди.\nМенинг омадим чопганди. Бир жойда узоқ туриб қолмасдим. Баъзида бир кунда йигирма марталаб қўлдан-қўлга ўтардим. Менга ҳар бир битимнинг асл моҳияти таниш эди; хўжайинларимнинг ҳар бир хурсандчилиги учун жон куйдирардим. Шанба кунлари пештахта устида сирпанчиқ учардим. Ўн долларликларни доим шунақа қийнашади. Бир ёки икки долларликларни эса икки буклаб секингина барменга узатишади. Аста-секин ҳаммага ёқа бошладим. Баъзида вискига бўкиб қолардим, мартини, манхэттен устимга тўкилавериб кўринмай қолардим. Бир куни кўча бўйлаб аравада кетаётган пул тарқатувчи комбинезонининг чўнтагидаги семиз яғири чиққан пуллар дастасига мени қўшиб қўйди. Модомики, универмаг хўжайини - бўлажак хожам - кунига саккиз цент ишлатиб, итларга мўлжалланган гўшт ва пиёзга қаноат қилар экан, мен, тамом бўлдим, деб ўйладим. Бироқ кейинроқ мен қутулиб қолдим - пул тарқатувчи аравасини чорраҳага жуда яқин жойда тўхтатиб хатога йўл қўйганди. Мени қутқариб қолган полисмендан ҳозиргача миннатдорман. У мени Бауэр яқинидаги тамаки пештахтасида майдалади. Қўшни хонада қимор ўйналаётганди. Ўша кеча омади юришган полиция участкаси бошлиғи мени ёруғликка олиб чиқди. Кундузи у Бродвейдаги ресторанда менинг ҳисобимдан овқатланди. Мен қадрдон шаҳримга яна қайтиб келганимдан бениҳоя хурсанд эдим.\nБродвейда мендек ўнталикнинг бош қашишга вақти бўлмасди. Қайсидир бир куни мени нафақа деб аташди. Бир талай ўн центликлар ётган замш ҳамёнга солиб қўйишди. Бу ўн центлик чақалар Осинингдаги қайноқ ёз мавсумини қандай ўтказганликлари ҳақида оғиз кўпиртириб валдирашарди. Хўжайиннинг қизлари уларни бирин-кетин музқаймоққа сарфлашганди.\nИфлос пуллар ҳақида илк бор ҳушсурат йигит - аллақандай Ван мени бир неча дугоналаримни бир ҳовуч фишкага алмаштирганда эшитгандим.\nЯрим тунга яқин ҳозиргина устама пулга эга бўлган дўмбоқ юзли, қисиқ кўз, қўпол ва барваста йигит менга қўшиб бир қанча банкнотларни рулон қилиб ўради.\n- Ҳисобимга беш юзни ёзиб қўй, - деди у банкометга , - ҳаммасидан кўз қулоқ бўлиб тур, Чарли. Водийни ой ёруғида бир айланиб келай. Агар бизникилардан бирортаси қовун тушириб қўйса, ёдингда бўлсин, тепада сейфнинг ишида ҳажвий журналга ўралган олтмиш минг долларим ётибди. Яна бировга оғзингдан гуллаб юрма. Ҳозирча хайр.\nМен иккита йигирматаликнинг ўртасига тушиб қолгандим. Улардан бири менга шундай деди:\n- Эй, сен, кампиршо, омадинг бор экан. Бази бир қизиқарли нарсаларни кўрасан. Бугун Қария Жек бутун бир "Бифштекс"ни киймалаб ташламоқчи.\n- Тушунтириброқ гапиринглар, - дедим. - Бу жуда ҳам қизиқ туюляпти, бироқ мени пазандачиликка унчалик уқувим йўқ.\n- Авф этасизлар, - жавоб берди йигирматалик. - Қария Жек - мана шу қиморхонанинг хўжайини. Бугун у орқа-олдини ўйламай жанжал чиқаради: гап шундаки, у черковга эллик минг эҳсон қилмоқчи эди, лекин уни рад этишди, чунки бу пуллар ҳаром эмиш.\n- Черков деганларинг нимаси? - сўрадим.\n- Э, э, ўнталик билан гаплашаётганимни унутибман, - деди йигирматалик. - Қаердан ҳам буни билардинг! Сиз ўнталиклар черков учун кўплик қиласизлар, бозор учун жуда ҳам майдасизлар. Черков - бу шундай катта уйки, у ерда пьеротозалагич ва салфетканинг донаси йигирма доллардан сотилади.\nБу хонимлар билан гап сотиб ўтиргим келмади. Сукут олтинга тенг. Қолаверса, ялтираётганларнинг ҳаммаси ҳам олтин эмас-ку.\nЛекин Қария Жек ҳақиқатдан ҳам тилла йигит эди. Саҳийлик қилиш вақти келганда у официантни полисменнинг ортидан югуришга мажбур қилмасди.\nАста-секин, Жек сувсиз саҳрода барча чанқоқлар учун тошдан сув чиқаряпти, деган миш-миш тарқалди ва темир муштли, силовсин терисини ёпинган азматлар изимизга тушишди. Ҳаёт эмас, нақ Жунглининг Учинчи Китоби - фақат муқова етишмаяпти. Қария Жекнинг пуллари эскирган бўлсада унинг ҳисоби дақиқа сайин кўпаярди. Дастлаб унинг атрофига ошналари йиғилди; кейин салом-алик қилиб юрадиган дўстлари қўшилди; кейин душманларидан кимдир тинчлик трубкасини тутатди; охирида у кўплаб балиқчи аёл ва раққосаларга сувинерлар сотиб олди, оқибатда метрдотеллар телефонга югуришиб, полициядан тартиб ўрнатиш учун бирортасини жўнатишларини ўтиниб сўрашди.\nНиҳоят, биз мен жуда кўп бўлган кафега кириб келдик. Оқ фартук ва курткадаги юкчилар иттифоқи остонада бизларга кўзи тушгач, бу футбол жамоасининг энг катта "мушти йўғони" буйруқ берди ва уларнинг барчаси ҳимоя ниқобларини кийишди. Аммо Қария Жек бу кеча мебел ва ойна фабрикаси хизматини "такдирлаш" ниятида эмасди. У жим ўтириб маъюсгина "Сайр" қўшиғини хиргойи қиларди. Черков унинг ҳайр-эҳсонини қабул этмагани иззат нафсига тегиб кетганди.\nШундай бўлсада айш-ишрат давом этарди.\nҚария Жек ҳаммага яна биттадан стаканда "шайтоннинг суви"дан буйуртириб, қўшнимни тўлов сифатида бериб юборди. Мен бир даста "хоним"ларнинг устига чиқиб қолдим. Жек боғламни столга қўйиб, қовоқхона хўжайнига узатди.\n- Майк, - деди у. - Бу пуллардан яхши одамлар воз кечишди. Олинг, иблис ҳаққи, тоғарангиз учун. Айтишдики, бу пуллар ҳаром эмиш.\n- Хўп, оламан, - деди Майк. - Уларни черков бозорида роҳибнинг қизи ҳадя этган бўса учун тўланган банкнотларга қўшиб қўяман. Пулларни роҳибнинг қизига, янаги ташрифигача, атаб уй қуришга сарфлаймиз.\nТунги соат бирда, юкчилар қовоқхонага янги келганлар оқимидан ажралиб туриш учун тўпланишганда, кутилмаганда эшикдан қандайдир аёл шошиб кириб келди ва Қария Жекнинг столига яқинлашди. Сиз, шубҳасиз, бунақаларни учратгансиз - қора шолрўмол, таралмаган чигал соч, ситилган юбка, рангпар юз, қисқаси, гоҳ автомобилдан, гоҳ патрулдан хавфсираб, аланглаб юрадиган аёллардан бири. Хуллас, шу хотин чурқ этмай ёнимизга келиб тўхтади ва пулларга қаради.\nҚария Жек ўрнидан туриб мени боғламдан ажратди-да таъзим билан аёлга узатди.\n- Хоним, - деди актёрлардек, - мана, ифлос купюра. Мен қиморбозман. Бу пул бугун олийҳиммат оиладан чиққан бир ўсмирдан менга ўтди. Уни қандай қўлга киритган, билмайман. Агар бу пулни кабул қилсангиз, у сизники.\n- Сэр , - деди аёл, - бу пуллар босмадан чиққандаёқ мен уларнинг мингтасини бир даста қилиб санаб тахлаганман. Мен ғазнахонада ишлаганман. Ғазнахонадаги бир хизматчи мени у ерга жойлаштириб қўйган. Ҳозир буларни ифлос, деяпсиз. Агар билсангиз эди… лекин мен хеч нарса айтмайман. Чин юракдан раҳмат сизга, сэр, ташаккур… миннатдорман.\nАёл мени қаерга олиб кетди, деб ўйлайсиз. Нон дўконига. Биргаликда чақчақлашиб майхўрлик қилган Қария Жекдан нон дўконига! Аёл дўконда мени турбина ғилдирагидек келадиган мазали рулетга алмашди. Аёлни шу ернинг ўзидаёқ назардан қочирдим, нонвойхонадан чиқаётган оппоқ чангга кўмилиб қолгандим. Ўйланиб қолдим: эртага мени қаердадир майдалашади- дорихонадамикин ёки қурилиш идорасидамикин? Бир хафтадан сўнг нонвой ҳув, ўша аёлга қайтим сифатида берган долларчалардан бирига дуч келдим.\n- Салом, Е-35039669, - дедим. - Ўтган шанба мендан қайтим сифатида берилганларданмасмисиз?\n- Худди шундай, - жавоб берди бу яккахон нотиқлик ҳамда оқсуякларга хослик ила.\n- Кейин нималар бўлди? - сўрадим.\n- Е-17051431ни ўша хотин сут ва бифштексга сарфлади, - жавоб берди юз центлик. - Мени эса квартира тўловини йиғувчи келмагунча ушлаб туришди. Хотиннинг уйи - ҳақиқий овлоқ жой, ичкарида бемор болакай ётарди. Болакайнинг нон билан пирогга ташланганини кўрсангиз эди. Афтидан, очдан ўлаёзганди. Кейин онахон ибодат қила бошлади. Сиз, ўнталиклар, бизнинг олдимизда кеккайманглар. Сизлар бир маротаба эшитган дуоларни биз ўн марталаб эшитамиз. У "кимки бева-бечораларга ҳайр-эҳсон қилса" деб дуо қиларди. Э, қўйинг, шу ҳаробазорлар ҳақида гаплашмайлик. Қашшоқлар компаниясида ўралашиш меъдамга тегди. Сизлар - ифлос пуллар муомалада бўладиган доирага кириш учун чандон йириклашишга жон берардим.\n- Бас қил, - дедим. - Бунақалар йўқ. Мен ўша дуони охиригача биламан. "У Худо олдидаги фарзини бажаради", дейилади давомида. Энди эса белимга қараб ўқиб кўр-чи, нима деб ёзилган экан?\n- "Барча давлат ва хусусий қарзларни тўлашда ўз қийматида қабул қилиниши шарт".\n- Ҳа, ана. Етар. - дедим. - Ифлос пуллар тўғрисидаги сафсаталар жонимдан тўйдирди.\nО.Генри, АҚШ адиби (1862–1910)


Кечки Анхор: 9 октябрь янгиликлари - Anhor\nAnhor Все посты Кечки Анхор: 9 октябрь янгиликлари\nКечки Анхор: 9 октябрь янгиликлари\nАндижон вилоятида 35-сонли мактаб ўқувчилари уйда тайёрланган тортдан заҳарланди. Айни пайтда Андижон туман касалхонасида “озуқа токсикоинфекцияси” ташҳиси билан 12 киши ётибди, 15 нафари эса касалхонадан чиқди.\nЯна бир заҳарланиш Самарқандда юз берди. 26 киши Сиёб бозоридаги «Бахтиёр» МЧЖ нуқтасида хот-дог ва шаурмадан заҳарланган. Айни пайтда умумий овқатланиш нуқтаси ишламаяпти.\nМаъмурий жавобгарлик тўғрисидаги кодекс тугатилади. У яқинда ишлаб чиқиладиган маъмурий ҳуқуқбузарликлар ҳақидаги кодексга алмаштирилади.\nОАВга Straus House раҳбари пулларни нимага сарфлагани ҳақидаги ахборотни маълум қилишди. Иброҳим Исроилов “фирибгарлик” моддаси бўйича гумондор сифатида жиноий жазога тортилиб, унга нисбатан ҳибсда сақлаш эҳтиёт чораси кўрилганди. Исроилов маблағларнинг бир қисмини Malibu-2 ва иккита Lacetti автомобилини харид қилишга, Туркия, БАА, Эрон, Таиланд, Малайзия, Россия ва Украина дам олишга сарфлаган.\nРеспублика Олий таълим кенгаши нодавлат нотижорат ташкилоти шаклида фаолият кўрсатади. Ташкил қилинган кенгаш олий таълимни давлат томонидан бошқариш тизимининг самарадорлигини ва профессор-ўқитувчилар учун яратилган шароитларни ва улар томонидан қўлланадиган таълим усулларининг таъсирчанлигини баҳолайди.\nУрунғоч кўли давлат табиат ёдгорлиги сифатида тан олинди


Бош саҳифа / Маданият / Муносиб рағбат\nАпрел 18, 2018\tМаданият Изоҳ қолдириш 730 Кўрилди\nИнсонларни, айниқса, ёшларни тарбиялашда адабиёт ва санъатнинг роли беқиёсдир. Бу асрлар давомида синовдан ўтган, исбот талаб қилмайдиган ҳақиқат. Ўзбекистон Маданият вазирлиги ташаббуси билан Тошкент шаҳрида халқ ҳаваскорлик театрларининг республика фестивали бўлиб ўтди.\nУнда мамлакатимизнинг барча вилоят, туман ва шаҳарларида фаолият олиб бораётган ҳаваскорлик халқ театрлари жамоалари ўзларининг қизиқарли репертуарлари билан иштирок этишди.\nРеспублика ёш томошабинлар театрида 2 кун давомида барча театрлар жамоалари ўз маҳоратларини намо-йиш этишди. Шуни айтиш лозимки, театр томошаларида жанри мавзуидан қатъий назар, ҳақиқий ҳакам томошабинлар ҳисобланади. Ўзига хос бу санъат байрамида воҳамиздан Жарқўрғон туман ҳаваскорлик халқ театри жамоаси Салим Қодиров ва Эркин Норсафар қаламига мансуб “Кафансиз кўмилганлар” драмаси билан иштирок этишганди. Бу саҳна асари пойтахт театрида қўйилганда томошабинлар ва нуфузли ҳакамлар ҳайъати эътиборини қозонди.\nФестиваль якунида Жарқўрғон ҳаваскорлик халқ театри жамоаси томонидан ижро этилган саҳна асари “Энг яхши спектакль” йўналиши бўйича ғолиб деб топилди. Шунингдек, “Энг яхши эркак образи” шу асар ижрочиларидан бирига насиб этди. Шундай қилиб, республика фестивали якунларига кўра биринчи фахрли ўрин сурхондарёликларга, иккинчи ўрин қашқадарёликларга, учинчи ўрин эса навоийликларга насиб этди. Ғолиблар Маданият вазирлигининг фахрий ёрлиқлари ва қимматбаҳо совғалари билан тақдирланди.\nШу ўринда яна бир муҳим жиҳатни айтиб ўтиш лозим деб ўйлаймиз. “Кафансиз кўмилганлар” драмаси пойтахт театр саҳнасидан республика олтин фондига ёзиб олинганлиги эълон қилинди. Эндиликда бу асар Жарқўрғон ҳаваскорлик халқ театри жамоаси ижросида республика телеканаллари орқали мамлакат бўйлаб намойиш этилади. Биз эса бундай чиройли ютуқ билан Жарқўрғон ҳаваскорлик халқ театри жамоаси ва асар муаллифи бўлган воҳадошларимизни самимий табриклаб, келгусидаги ижодий ишларига юксак парвозлар тилаймиз.\nОлдинги Дўстлик алоқалари янги босқичда\nКейинги Тадбиркорнинг қўш боғчаси\nСудда одиллик муҳим


Бош сахифа > Янгиликлар > ЖАҲОН РЕКОРДИНИ ЯНГИЛАГАН ЎЗБЕК ПОЛВОНИ\nЖАҲОН РЕКОРДИНИ ЯНГИЛАГАН ЎЗБЕК ПОЛВОНИ\nБААнинг Дубай шаҳрида давом этаётган пара-атлетика бўйича жаҳон чемпионатида Ҳусниддин Норбеков ядро улоқтириш бўйича F35 классида 17.32 метр натижа қайд этиб, ўзига тегишли бўлган жаҳон рекордини янгилади.\nКутилганидек, иштирокчилар орасида ҳеч бир спортчи ҳамюртимизнинг ушбу натижасига яқин кела олмади. Шу тариқа Норбеков жаҳон рекордини ҳам расмийлаштириб қўйганлиги ҳақида хабар берган эдик.\nЖорий йилнинг 19 ноябрь куни Навоий шаҳридаги Ёшлар спорт мажмуасида жахон рекордчиси Хусниддин Норбековни кутиб олиш маросими бўлди. Вилоят ҳокимлиги, Жисмоний тарбия ва спорт бошқармаси раҳбарияти томонидан қутловлар чемпионимизга йўлланди ва тўрт йилликнинг энг нуфузли мусобақасида юртимиз шарафини ҳимоя қилишда омад тилашди.\nКўрилганлар сони: 1837


Олий Мажлиснинг Инсон ҳуқуқлари бўйича вакили (Омбудсман) матбуот хизмати Инсон ҳуқуқлари бўйича Миллий марказ директори Акмал Саидовнинг Андижондаги қийноқ масаласида Омбудсманнинг минтақавий вакилига нисбатан билдирган танқидий фикрларига жавоб қайтарди.\n«Маълумки, Андижон шаҳар ички ишлар органлари ходимлари томонидан фуқаро А.Абдукаримовга етказилган тан жароҳати натижасида у вафот этган эди. Айни пайтда марҳум А.Абдукаримовга нисбатан содир этилган жиноят иши бўйича суриштирув-тергов ҳаракатлари шахсан Бош прокурор назоратида.\nМониторинг давомида Андижон вилоятида жойлашган 3-сон тергов ҳибсхона, Андижон вилояти ИИБ маъмурий қамоққа олинган шахсларни сақлаш учун мўлжалланган Махсус қабулхона ва Аниқ яшаш жойига эга бўлмаган шахсларни реабилитация этиш Маркази, шунингдек, Андижон шаҳар ички ишлар бошқармаси, Балиқчи ва Қўрғонтепа туманлари ички ишлар бўлимларидаги вақтинча сақлаш ҳибсхоналари ҳамда Андижон шаҳар ички ишлар бошқармасининг 4- ва 6-сон ички ишлар бўлимларида эҳтиёт чораси сифатида қамоқ қўлланилган ёки вақтинча ушлаб турилган шахслар учун яратилган шароитлар ҳамда уларга нисбатан қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турлари қўлланишининг олдини-олиш учун кўрилаётган чора-тадбирлар ўрганилди.\nШуни алоҳида таъкидлашни истар эдикки, Омбудсманнинг минтақавий вакиллари ҳамон жамоатчилик асосида (маош олмайди) фаолият олиб боришади ва улар ўз иш хоналарига эга эмас. Бу ҳақда Вакил бир неча йиллардан буён парламент палаталарига мурожаат қилиб келади. Бундан ташқари, Вакил котибияти ўз биносига эга эмас, балки Метрополитен биносида ижарада фаолият олиб боради (фурсатдан фойдаланиб метрополитен раҳбариятига ўз миннатдорчилигимизни билдирамиз).\nЭнг муҳим хулоса, бундай ҳолат бошқа такрорланмаслиги лозим. Инсон ҳуқуқлари учун ҳаммамиз масъулмиз!», дейилади Андижон вилоятида олиб борилган мониторинг юзасидан берилган маълумотда.\nЭслатиб ўтамиз, Андижонда фуқаро А.Абдукаримов ИИБдаги қийноқдан сўнг 11 июнь куни вафот этгач, беш киши ишдан олинди, 19 киши жазоланди. Ҳолат юзасидан Андижон шаҳар прокуратураси томонидан Жиноят кодексининг тегишли моддалари билан жиноят иши қўзғатилган. Олиб борилган тергов ҳаракатлари давомида уч нафар ички ишлар органлари ходимига нисбатан Жиноят кодексининг 206, 234 ва 235-моддалари билан айб эълон қилиниб, қамоққа олиш тарзидаги эҳтиёт чораси қўлланган.\n25 июнь куни Халқаро пресс-клубнинг навбатдаги сессиясида Инсон ҳуқуқлари бўйича Миллий марказ директори Акмал Саидов ўз чиқишида Омбудсманнинг минтақавий вакилига танқидий фикрлар билдирганди.\n«Ходимим Андижонга борди. Марҳумнинг оиласида бўлди. Оила аъзолари ундан нимани сўрашганини биласизми? «Бизни блогерлар қийнаб юборишди. Бизнинг қайғумиздан улар нима қилишмоқчи эканини биласизми? Нима қилишмоқчи эканликларини билмаймиз. Бизларни блогерлардан ҳимоя қилинг». Бу марҳум оила аъзоларининг сўзлари.\nОмбудсманнинг минтақавий вакилининг жавоби мени қалбимни хира қилди. Ходимим унга «Сиз бу ердасиз, сиз вилоят вакилисиз» деганида у «Менга марҳум оила аъзоларидан ҳеч ким жавоб бермади» дебди. Бу қандай жавоб? Мен бу каби ҳолатларга реакция қилиш омбудсманнинг биринчи даражали мажбурияти деб ҳисоблайман», деганди у.


Бугунги “Ўтган кунлар”, бугунги қаҳрамонлар қани? – Президент » Ўзбекистон янгиликлари – Zamin.uz\nБугунги “Ўтган кунлар”, бугунги қаҳрамонлар қани? – Президент\n30 декабрь 2017, 16:57\nЎзбекистон Республикаси президенти Шавкат Мирзиёев раислигида 29 декабрь куни миллий кино санъати ва киноиндустрияни ривожлантириш бўйича амалга оширилаётган ишлар таҳлили ва бу борада мавжуд муаммоларни ҳал этиш масалаларига бағишланган йиғилиш бўлиб ўтди.\n“Бугун сизлар билан гаплашишдан кўзланган энг катта мақсад – “Ўзбеккино” миллий агентлиги ва унинг тизимида ҳамма раҳбарлар янги бўлди. Агар одамлар, халқимиздан адолатли сўрасак, ҳозирги киноларнинг савияси бизнинг онгимизга, маънавиятимизга, маърифатимизга қандай таъсир кўрсатмоқда, деган саволга жавоб йўқ. Шуни билиб билмасликка олиб юравердик, бор нарсамизни йўқ қилдик. Ижодий аҳлимизга аҳамият бермай, уларни ўзимиздан узоқлаштирдик. Улар ўз устида мутлақо ишламади, шароит яратилмади, ривожланмадик, десак бу ҳақиқат. Мана, 2017 йил тугамоқда. Вақтимиз жуда зиқ бўлса ҳам келгуси йилни муҳокама қилиш керак. Янги раҳбарият тасаввур қиладими нима қилиш кераклигини, яна нима етмайди, нималарга биз эътибор беришимиз керак? Тарбия аҳамиятга эга бўлган киноларимиз, шоҳ асарларимиз бор. Хўш, ўшаларни ҳам бир пайтлар бизга ўхшаган одамлар яратган-ку?!\nМана, бизнинг қароримиз билан катта-катта имконият очилди сизларга. Лекин, сизларнинг энг катта заиф жойларинг битта нарса – кадр йўқ. Маънавий йўналишларимиз иқтисодий йўналишлардан ўн қадам олдинда юриши керак. Ана шунда биз ҳозирда қилаётган катта-катта режаларимиз, дастурларимиз амалга ошади. Агарда биз шунча шароит яратилди, деб юраверсак, кадрлар тайёрлашни четга қўйиб қўйсак, уч-тўрт йилдан кейин ҳам шундай аҳвол бўлади. Кино соҳаси, “Ўзбеккино”нинг ривожланиши устувор йўналишларимиздан бири. Ёшларимизни тарбия қилиш нуқтаи назардан энг катта нарса – одамларимиз бир пайтлари “Ўтган кунлар” ёрдамида ғурур, ифтихор, маънавият озуқа олган. Бугунги “Ўтган кунлар”, бугунги қаҳрамонлар қани, деган масала мени жуда қийнайди”, - деди президент.\nЯнгиликлар » Жамият » Бугунги “Ўтган кунлар”, бугунги қаҳрамонлар қани? – Президент


АҚШ махсус вакили Қатарда Толибон расмийлари билан музокара ўтказади\nАҚШ Давлат депатраменти махсус вакили Томас Уэст.\nАҚШ Давлат департаменти кейинги ҳафтада ўз махсус вакили Томас Уэст Қатарда Толибон лидерлари билан 14 кунлик музокаралар ўтказишини билдирди.\nҚатар пойтахти Доҳада ўтадиган музокараларда “Афғонистондаги вазиятдан келиб чиқадиган ҳаёт учун муҳим бўлган миллий манфаатлар” муҳокама қилинади.\nДавлат департаменти матбуот котиби Нед Прайс 23 ноябрда ўтган матбуот анжуманида АҚШ ва Толибон расмийлари Афғонистонга гуманитар ёрдам кўрсатиш ва иқтисодий вазиятни яхшилаш масаласини ҳам муҳокама қилишини айтди.\nАввалроқ Исломободда Покистон, Россия ва Хитой дипломатлари Афғонистон бўйича анжуман ўтказган эди. Мазкур анжуманда ҳам Толибоннинг юқори мартабали расмийлари иштирок этган.


Ўзбекистонда ёшлар кино санъати асосларини бепул ўрганиши учун имкон яратилди - Darakchi\nЎзбекистонда ёшлар кино санъати асосларини бепул ўрганиши учун имкон яратилди\nМАДАНИЯТ 04.04.2019, 12:31\nЁш киноижодкорлар кенгаши Аrt house таълим лойиҳасининг иккинчи мавсумига старт берилгани маълум қилинди.\nУшбу бепул лойиҳа Ёшлар иттифоқи, «Ўзбеккино» миллий агентлиги, Кинематографияни ривожлантириш маркази кўмаги билан Ёш киноижодкорлар кенгаши томонидан ташкил этилмоқда. Унинг доирасида 30 ёшгача бўлган йигит-қизлар ўз соҳасининг усталари – машҳур режиссёр, сценарист, актёр ва операторлардан кино асосларини ўрганиш имкониятига эга бўлади.\nАrt house’нинг иккинчи мавсумида режиссёрлар Али Ҳамроев, Қамара Камалова ва Жасур Исҳоқовлар ёшларга устозлик қилиб, режиссура ва драматургиядан сабоқ беради. Алишер Узоқов, Раъно Шодиева ва Дилноза Кубаева актёрлик маҳорати, Ҳамидулла Ҳасанов ва Ёдгор Носиров операторлик иши бўйича дарс ўтади. Шунингдек, грим санъати, рассом асарлари ва иккинчи режиссёрлик йўналишларини ўрганиш учун алоҳида курс очилади.\nАrt house’нинг 2018 йил давомида ўтган биринчи мавсуми жуда самарали бўлган. Ёлқин Тўйчиев, Жаҳонгир Қосимов, Аюб Шаҳобиддинов ва Рашид Маликов сингари таниқли киноижодкорлар раҳбарлигида ўтказилган тўрт курс давомида ўз ҳаётини санъатнинг ушбу тури билан боғлашга қарор қилган 59 нафар ёшлар таҳсил олган. Улар режиссура, драматургия, актёрлик маҳорати ва операторлик бўйича керакли билим ва кўникмаларга эга бўлган. Уларга актёрлар Карим Мирҳодиев ва Дилмурод Масаидов, Ўзбекистон Халқ ёзувчиси, таниқли кинодраматург Эркин Аъзамов, операторлар Жасур Шаметов, Азиз Арзиқулов, Ҳамидулла Ҳасанов сингари ўз касбининг моҳир усталари бўлган инсонлар сабоқ берган.\nБиринчи мавсумнинг икки нафар битирувчиси 4-Халқаро PROlogue кинофестивалида ўз қисқа метражли фильмлари билан асосий конкурсда иштирок этган. Аюб Шаҳобиддинов курсидан Маҳлиё Асқаралиеванинг «Қуш» номли фильми ва Рашид Маликовнинг шогирди Гулнора Иванованинг «Фонтан» картинаси кинофестивалнинг халқаро ҳайъати томонидан юксак эътирофга сазовор бўлган.


Шавкат Мирзиёев Ўзбекистонда кузатилган қум бўронлари ҳақида гапирди\n12:32 / 06.11.2021\nСенат биносида сайланган президент Шавкат Мирзиёевнинг инаугурация маросими бўлиб ўтмоқда. Kun.uz мухбири хабарига кўра, Шавкат Мирзиёев тадбир давомида нутқ сўзламоқда.\nФото: Миллий масс-медиа фонди\n“Бугунги кунда инсоният кўплаб умумбашарий муаммоларга дуч келмоқда ва уларга ечим топиш ниҳоятда долзарб бўлиб қолмоқда. Биз глобаллашув ҳар томонлама авж олаётган, шиддатли ўзгаришлар содир бўлаётган мураккаб замонда яшамоқдамиз.\nБугунги кунда иқлим ўзгаришлари, экологик муаммолар, радикализм, экстремизм ва терроризм, одам савдоси, наркотрафик каби таҳдидлар бизнинг мамлакатимизда ҳам ечилиши зарур бўлган долзарб вазифалар ҳисобланади. Бундай муаммоларни ҳал этишда куч ва имкониятларни бирлаштириш, бу борадаги барча саъй-ҳаракатларни уйғунлаштириш лозим. Бу эса, ўз навбатида, келажагимиз қиёфасини белгилайдиган глобал муаммоларнинг миллий ва минтақавий даражадаги ечимларини топиш зарурлигини англатади.\nЮртимизда экологик таҳдидларнинг салбий таъсири ортиб бормоқда. Буни куни кеча содир бўлган қум бўронлари ҳам яна бир бор тасдиқлади. Орол денгизининг қуриши билан боғлиқ вазият тобора кескин тус олмоқда.\nШу борада биз Оролбўйини экологик инновациялар ва технологиялар ҳудуди сифатида эълон қилиш бўйича Бирлашган Миллатлар Ташкилоти Бош Ассамблеясининг резолюциясини ҳаётга татбиқ этишга доир тизимли ва комплекс чора-тадбирларни амалга оширишимиз лозим. Шунингдек, Бирлашган Миллатлар Ташкилотининг янги экологик сиёсати асосларини ташкил этишга қаратилган Бутунжаҳон экология хартиясини ишлаб чиқиш борасидаги фаолиятимизни жадаллаштириш керак.\nШу йил август ойида мамлакатимизда бўлиб ўтган “Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар” мавзусидаги конференцияда қабул қилинган қарор ва ҳужжатларнинг изчил бажарилиши учун халқаро ҳамкорларимиз билан зарур чора-тадбирларни амалга оширамиз”, деди Шавкат Мирзиёев.\n15:09 / 28.11.2021\nШавкат Мирзиёев Ашхободда Покистон ва Тожикистон президентлари билан учрашув ўтказди


Зулм манзилига қиёсланган “Жаслиқ” колонияси ёпилади | Qaraqalpaqstan Xabar Agentligi\nЗулм манзилига қиёсланган “Жаслиқ” колонияси ёпилади\nКасбий денгизини кўриш орзусида йўлда кетарканман, об-ҳавонинг кескин ёмонлашганини ҳис этдим. Атрофга назар солинса, қуриб ёрилган ердан бошқа нарса кўринмайди. Қизилқумни ортда қолдирар даражада қизиётган бу замин Қўнғирот кенгликлари эди. Бу ердаги оғир вазиятдан ҳайратланаётганимни кўрган ҳамроҳларимдан бири шунда менга “Жаслиқ” колонияси бекорга шу ерга қурилмаганини айтди.\nШунда ёзда жазирама, қишда изғириннинг нишонига айланувчи бу кенгликда шунчаки ўтиб кетиш азобли эканини ўйлаб, бу ерда тутқунда бўлишни тасаввур қилишнинг ўзи даҳшат эканини ҳис этдим.\nШунинг учун ҳам одамлар орасида “Жаслиқ” қамоқхонаси ҳақида сўз кетганда, уни зулм лагерига қиёслангани сир эмас.\nКолониядаги шарт-шароит ва бошқа масалалар ҳақида бугун тўхталмоқчи эмасмиз. Энг муҳими, мазкур Қорақалпоғистон Республикаси Жаслиқ қўрғонида жойлашган 19-сон ихтисослаштирилган жазони ижро этиш колониясини тугатиш билан боғлиқ хушхабар тарқалгани бўлди.\nБунга Президентимиз Шавкат Мирзиёевнинг 2019 йил 2 августдаги “Қорақалпоғистон Республикаси Ички ишлар вазирлигининг 19-сон ихтисослаштирилган Жазони ижро этиш колониясини тугатиш тўғрисида”ги қарори асос бўлди.\nЭътироф этиш керакки, Давлатимиз раҳбари мана бир неча йилдирки, барча соҳада адолатни қарор топтириш, халқ манфаатини таъминлашга қаратилган ислоҳотларни амалга оширилмоқда. Бу ҳуқуқ-тартибот, хусусан жазони ижро этиш тизимига ҳам бевосита алоқадор, албатта.\nЎзбекистонда ҳибсга олинган ва жиноий жавобгарликка тортилган шахсларга нисбатан қийноққа солиш, руҳий ҳамда жисмоний босим ўтказиш, бошқа ғайриинсоний зўравонликка мутлақо йўл қўйилмаслиги талабини қўйгач, ушбу йўналишда қатор амалий ишлар қилинди.\nМамлакатимизда инсон ҳуқуқлари ва эркинликлари соҳасидаги халқаро мажбуриятларини бажариш, жумладан, қийноқларнинг олдини олиш учун зарур ташкилий ва ҳуқуқий шарт-шароитлар яратила бошланди.\nДавлатимиз раҳбарининг 2017 йил 30 ноябрдаги “Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича қўшимча чора-тадбирлар тўғрисида”ги фармони суд-ҳуқуқ соҳасини ислоҳ қилишда муҳим ҳодиса бўлди.\nФармон билан жиноят процесси иштирокчилари ёки уларнинг яқин қариндошларига нисбатан қийноққа солиш, психологик ва жисмоний тазйиқ ва бошқа шафқатсиз, ғайриинсоний ёхуд қадр-қимматни камситувчи муомала турларини қўллаш ман этилди. Жиноят иши доирасида ноқонуний йўл билан олинган ҳар қандай аудио ва видео ёзув ҳамда бошқа материаллардан далил сифатида фойдаланиш тақиқланди.\n2018 йил 4 апрелда қабул қилинган “Суд-тергов фаолиятида фуқароларнинг ҳуқуқ ва эркинликлари кафолатларини кучайтириш бўйича чора-тадбирлар қабул қилинганлиги муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги қонунга кўра қийноққа солиш ва бошқа шафқатсиз, ғайриинсоний ёки қадр-қимматни камситувчи муомала ҳамда жазо турларини қўллаганлик учун масъулият кучайтирилди.\nБундай тамойиллар Жиноят кодексидан ҳам ўрин олган. Қийноқ ва бошқа жиноятлар тўғрисидаги даъволарни тезда ва холисона текшириш учун Халқ қабулхоналари, виртуал қабулхоналар билан бир қаторда фуқароларнинг шикоятларини ўз вақтида ва самарали кўриб чиқилишини кузатиб борувчи Президентнинг Фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати яратилди.\nНафақат мамлакатимиз, балки халқаро миқёсда ҳам номи эшитилганда, ёмон таассурот уйғотувчи Жаслиқдаги қамоқхонага барҳам берилаётгани эса бу йўналишдаги яна бир муҳим қадам бўлди.\nИчки ишлар вазирлиги ахборотида қайд этилганидек, жиноят-ижроия амалиёти таҳлили ва жамоатчилик билан бевосита мулоқот натижалари жазони ижро этиш тизимида сақлаш шароитларини янада гуманитар кўринишга келтириш орқали маҳкумларнинг ҳуқуқлари кафолатини ошириш ҳамда уларнинг ижтимоий мослашувини таъминлаш зарурлигини кўрсатаётган эди.\nШу жиҳатдан Президентимизнинг тарихий қарори халқаро миқёсда эътироф этиб келинаётган “2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси”да белгиланган вазифаларнинг амалий ижроси бўлди. Шу билан бирга, бу давлатимизнинг халқаро жамоатчилик олдида нуфузини мустаҳкамлашга ҳам хизмат қилади.\nҚайд этиш керакки, ҳар қандай жамиятда хўрланган, камситилган ёки кимдир томонидан қийноққа солинган одамларни учратиш мумкин. Умуминсоний қадриятлар эса бундай ҳолларни кескин қоралайди. Нафақат фуқаролари, балки дунё аҳлининг ҳурматига лойиқ бўлишни истаган давлат эса инсон ҳуқуқларини ҳимоялаш тизимини мана шундай кучайтириб боради.\n05.08.2019, 10:05 | 98 марта кўрилди


≡Долзарб мавзу 🕔15:42, 07.06.2019 ✔494\n≡Долзарб мавзу 🕔15:34, 07.06.2019 ✔385\n≡Долзарб мавзу 🕔15:28, 07.06.2019 ✔462\n≡Долзарб мавзу 🕔11:18, 31.05.2019 ✔403\n≡Долзарб мавзу 🕔11:16, 31.05.2019 ✔430\n≡Долзарб мавзу 🕔11:14, 31.05.2019 ✔354\n≡Долзарб мавзу 🕔11:11, 31.05.2019 ✔409\n≡Долзарб мавзу 🕔11:08, 31.05.2019 ✔435\n≡Долзарб мавзу 🕔15:45, 24.05.2019 ✔401\n≡Долзарб мавзу 🕔11:07, 17.05.2019 ✔534\nМарҳамат, қонун-қоидани бузишга шароит етарли!\nСезяпсизми, сўнгги вақтларда фикрлар, қарашлар, муносабатлар ўзгаряпти. Буни фақат олқишлаш керак. Ахир фикрлаган одам ўзлигини танийди. Ўзлигини таниган одамлар жамиятида қонун устувор, адолат доим сарбаланд бўлаверади.\nТил тақдири — миллат тақдири\n≡Долзарб мавзу 🕔11:02, 17.05.2019 ✔436\nЎтган йиллар давомида ўзбек тилининг асосий қонун-қоидалари ишлаб чиқилишига эришиш йўлида қайсидир маънода ҳаракатлар бўлди. Лекин имло масаласида бир хилликка келинмагани аҳолининг умумий саводхонлик даражасига таъсир қилди ва қиляпти ҳам.\n≡Долзарб мавзу 🕔11:49, 10.05.2019 ✔591\n30 апрель куни vesti.uz сайтида «Русский язык нам не чужой» сарлавҳаси остида бир гуруҳ шахслар Ўзбекистонда рус тилига расмий тил мақомини бериш, бунинг учун мамлакат қонунчилигига зарур ўзгартириш киритиш таклифи билан чиқди.\nУмр йўлларингиздаги захира етарлими?\n≡Долзарб мавзу 🕔11:43, 10.05.2019 ✔469\nОдамзотнинг феъл-атвори, хатти-ҳаракатлари ёши сингари вақт мезонлари таъсирида ўзгариб боради. Гўдаклигида эмаклайди, тили расида бўлмагани боис ғудранади, болалик чоғида ажабтовур ўйинларни ўйнайди.\n≡Долзарб мавзу 🕔11:57, 03.05.2019 ✔540\nАросатда қолган Болалар\n≡Долзарб мавзу 🕔11:55, 03.05.2019 ✔504\nУларнинг тақдирига ҳар биримиз жавобгармиз, аммо бу кимни ўйлантиряпти?


Фарғона наркодиспансерида беморга электрошокер қўллаган фельдшер вақтинча ишдан четлатилди (ВИДЕО)\n19 май 2022, Тошкент вақти: 16:07\nМаст эркакка электрошокер қўллаганликда айбланган фельдшер йигит. (видеодан скриншот)\nФарғона вилоят прокуратураси маст ҳолдаги шахсга электрошокер қўллаган шифокорга қарши суриштирув бошлади.\n13 март куни Фарғона вилоят наркология диспансери шифокори беморлардан бирига электрошокер билан ток урдириб азоблагани акс этган видео тармоқларда тарқалганди.\nҲозирда беморга электрошокер қўллаган фельдшер йигит вақтинча ишдан четлатилган.\nОзодликка йўлланган 30 секундлик видеода оқ халатли бир йигитнинг панжарали хонада бир эркак танасига қандайдир мосламани теккизаётгани акс этган.\nВидео бошида панжарали хона олдида ички ишлар ходими кийимидаги шахс кўринади.\nПанжара ичкарисида эса оқ халатли бир йигит тук тургани, унинг ёнидаги каравотда эса бир эркак ўтиргани, бошқа каравотда бир киши ётгани акс этган.\nОқ халатли йигит қўлидаги мосламани ўтирган эркакка теккизади. Мослама эркакка ҳар текканида қисирлаган овоз ва ёруғлик чиқади. Эркак мослама унга ҳар текканида бир сапчиб тушади. Унинг ўзига нисбатан оқ халатлига ёки бошқаларга ҳужум қилаётгани, қандайдир агрессив ҳаракатлар қилаётгани кўринмайди.\nОқ халатли йигит 13 секунд ичида қўлидаги мосламани каравотда ўтирган эркакка кетма -кет уч марта: биқинига, қорнига ва юзига теккизади.\nВидеони Озодликка йўллаган ва воқеага гувоҳ бўлганини айтган фарғоналик манба оқ халатли йигит қўлидаги мосламани "электрошокер" деб атади.\nЭлекторшокер ўзни ҳимоялаш воситаси бўлиб, унинг ёрдамида жонли нишонга электр токи билан зарба берилади. Электрошокер нолетал қурол ҳисобланади.\nФарғона вилоят наркология диспансерида беморга электрошокер қўллаш ҳолати\n16 март куни Фарғона вилоят соғлиқни сақлаш бошқармасидан Озодлик олган маълумотга кўра, ушбу воқеа 13 март куни кечқурун Фарғона вилоят наркология диспансерида содир бўлган.\nБошқарманинг Озодлик суҳбатлашган мулозимига кўра, ўша куни ички ишлар ходимлари томонидан наркология диспансерининг “Ҳушёрхона”сига маст ҳолда олиб келинган эркакка диспансер ходими қўллаган мослама электрошокер деб гумон қилинмоқда. "Ҳушёрхона"даги ҳолат маст ҳолдаги эркак билан бирга келган шахс томонидан видеога олиниб, тармоқларга тарқатилган.\nНаркология диспансерларида “Мастлик ҳолатини аниқлаш хонаси” ва “Маст ҳолдаги фуқароларга тиббий ёрдам кўрсатиш ва реабилитация пункти” жойлашган бўлиб, оддий халқ тилида бу “Ҳушёрхона” деб аталади.\n“Воқеа шанба куни кечқурун бўлган. Участкавойлар маст ҳолдаги йигитни ушлаб, “Ҳушёрхона”га олиб келишади. “Ҳушёрхона” ходими маст эркакка нисбатан бир неча марта электрошокер қўллайди. Буни мастнинг ёнида бирга келган одам видеога олиб блогерларга беради. Блогерлар Интернетга чиқариб юборади. Шов-шув тўрт кундан бери давом этяпти. Лекин маст эркак эртасига диспансерга келиб, “Ҳеч қандай эътирозим йўқ”, деб ёзиб бериб кетган. Буни вилоят прокуратураси текширяпти”, деди Фарғона вилоят Соғлиқни сақлаш бошқармасининг Озодлик боғланган мулозими.\nФарғона вилоят наркология диспансеридан олинган маълумотга кўра, электрошокер ишлатган диспансер ходими 2012 йилдан буён фельдшер бўлиб ишлаб келаётган йигит бўлиб, у вақтинча ишдан четлатилган.\n“Ўша куни фельдшер ёнида навбатчи врач ҳам бўлган. Текширувлар давом этяпти. Бир прокуратура, бир ички ишлар келиб, кетади. Тўрт кундан бери текшир-текшир тўхтамаяпти. Батафсил маълумотни прокуратурадан оласиз”, деди ўзини таништирмаган диспансер ходими.\nДиспансер раҳбарияти фельдшер йигит қўлига электошокер қандай тушгани ва у аввал ҳам беморларга электрошокер қўллаб келган-келмаганига оид Озодлик саволларини жавобсиз қолдирди.\nФарғона вилоят прокуратурасининг Озодлик боғланган ходими наркология диспансерида электрошокер қўллангани айтилаётган ҳолат бўйича суриштирув олиб борилаётганини айтиш билан чекланди.\nАйни пайтда наркология диспансерида беморга электрошокер қўллангани воқеасини фарғоналик блогерлар яқиндан кузатмоқда. 13 март куни электрошер воқеаси Интернетга чиққач, бир гуруҳ блогерлар ярим тунда диспансерга бориб, айбдор шифокор жазога тортилишини талаб қилишган.\nБлогер Элёрбек Тожибоев эса ўзининг Ютубдаги саҳифасида Фарғона вилоят наркология диспансерида даволаниб чиққан собиқ беморлардан бири билан суҳбат ўтказиб, бу ерда беморларга нисбатан мунтазам қийноқ қўллаб келинганини иддао қилган. Ўша қийноқлар натижасида ногирон бўлиб қолганини айтган шахс диспансерда беморларни оёқ – қўлини каравотга боғлаб, турли хил рухсат қилинмаган уколлар урилиши ҳақида ҳам гапирган.\nФарғона вилоят наркология диспансерида беморларга нисбатан қийноқ қўлланилишига оид иддаоларни ҳозирча ҳеч бир мутасадди ташкилот изоҳлаганича йўқ.


Кобавит | medu.uz - Дорилар ҳақида маълумотлар ўзбек тилида\nHome Йўриқномалар Кобавит\nПрепаратнинг савдо номи: Кобавит\nТаъсир этувчи модда: Кобавит–кобальтнинг глутамин кислотаси ва витамин U билан комплекс бирикмасидир.\nЧиқарилиш шакли: Таблеткалар 0,005 г ва 0,01 г дан блистерларда ва флаконларда.\nФармакотерапевтик гуруҳи: Гепатопротекторлар, Эритропоэзни рағбатлантирувчи воситалар, Ярага қарши воситалар.\nКобавитнинг юқори даражали клиник самараси бир вақтда унинг таркибий қисмларининг хусусиятлари, шунингдек уларининг эндоген фаоллигини сезиларли ортирадиган ягона таркиб – биокомплексга бирикканлиги билан белгиланади.\nКобавитнинг таркибига структура шакллантирувчи элемент сифатида киритилган кобальт хаётий зарурий микроэлемент бўлиб, организмда ўта муӽим ролни бажаради. У оқсил, ёғ ва карбон сувлар аламашинувига ижобий таъсир қилади, организмда А, С ва К витаминлари, шунингдек В гурухи витаминларининг тўпланишига ёрдам беради, никотин кислотаси, пиридоксин ва НАД синтезини кучайтиради. Кобальтнинг таъсирида антиоксидант тизимининг ферментлари фаоллашади, асосий алмашинув кучаяди, тўқима нафаси яхшиланади. Кобальт қон ӽосил қилиш жараёнинг муҳим омилидир. Унинг таъсирида минерал алмашинуви яхшиланади, шу жумладан темир, кальций ва фосфорнинг ўзлаштирилиши ӽам.\nКобавитнинг таркибига кирувчи витамин U трансметилланиш, трансульфатланиш, трансаминланиш каби муҳим биокимёвий жараёнларда фаол иштирок этиши орқали метаболик жараёнларда етакчи омил вазифасини бажаради. Детоксикасион, регенерацияловчи, антиоксидант хоссаларига эга. Трансметилланиш жараёнларида иштирок этиб ӽужайра мембранасининг фосфолипидлари, нейротрансмиттерлар, нуклеин кислоталари, оқсиллар, гормонлар ва бошқалар синтези учун зарур бўлган метил гурухларининг донори вазифасини бажаради. Шунингдек радикаллар ва қатор экзо- ва эндоген табиатли токсик бирикмаларни метиллаш орқали уларни захарли бўлмаган шаклларга айлантиради.\nВитамин U таъсирида гепатоцитлардаги эндоген фосфатидилхолиннинг синтезини нормаллашиш, мембраналарнинг регенерациясини тикланишга, уларнинг оқувчанлигини ва қутбланишини ошишига ёрдам беради, ва шу билан гепатоцитларнинг мембраналари фаолиятни ўт-сафро кислоталарининг транспорт тизимларини таклайди, ва ўт-сафро кислоталарнинг ўт-сафро чиқариш тизимига ажралиб чиқишига ёрдам беради, конъюгацияланиш жараёнларини фаоллаштириши орқали гепатоцитлардаги ўт-сафро кислоталарининг токсиклигини камайтиради. Витамин U липотроп таъсирга эга, шунинг учун жигарнинг ёғли дистрофиясини олдини олади.\nВитамин U нинг меъда ва ўн икки бармоқ ичак яра касаллигидаги аӽамиятли хусусиятлардан бири, гистаминнинг метилланиши орқали намоён бўлувчи антигистамин хусусиятидир. Натижада меъда ширасининг секрециясини бошқарув жараёнлари нормаллашади, оғриқ синдроми йўқолади ва тикланиш жараёнларининг тезлашиши юз беради. Бундан ташқари, витамин U меъданинг кислота хосил қилиш фаолиятига нормаллаштирувчи таъсир кўрсатади: пасайган кислоталик ошади, ошгани эса– пасаяди.\nКобавит таркибига кирувчи глутамин кислотасининг асосий фаолиятларидан бири унинг азот алмашинуви жараёнларидаги иштироки ҳисобланади. У аммиакнинг зарарсизлантирилиши ва буйраклар орқали чиқарилишига ёрдам беради. Аммиакнинг боғланиши ва зарарсизлантирилиши МНТ нормал фаолиятида, шу жумладан энцефалопатияни олдини олишда ёки уни йўқолишида муҳим рол ўйнайди.\nГлутамин кислотаси ацетилхолин синтезига, калий ионларининг ташилишига ёрдам беради, бош миянинг оқ ва кулранг моддаларидаги оқсил ва карбон сувлар алмашинувида иштирок қилади, бош мия фаолитини энергия билан таъминланишида, фолат кислотасини (птероилглутамин кислотаси) биосинтезида муҳим рол ўйнайди. Мия тўқимасинингхужайраларида амалга ошувчи ва АТФ кўринишида тўпланувчи энергияни чиқарилиши билан кечувчи оксидланиш-қайтарилиш жараёнларида муҳим рол ўйнайди, нейромедиатор вазифасини бажаради.\nКобавит юқори даражадаги гепатопротектив, антианемик ва меъда-ичак яраларига қарши фаолликка эга.\nПрепаратнинг таъсири остида жигарнинг антитоксик фаолияти ва тўқималарнинг, шу жумладан жигар паренхимасининг регенератор потенциали аҳамиятли ошади, жигар ферментларининг (АлАТ ва АсАТ), холестаз маркерларининг (ишқорий фосфатаза, γ-глутамилтрансфераза) фаоллиги пасаяди. Кобавит қон зардобидаги билирубиннинг миқдорини жадал камайтиради, жигарнинг ўт-сафро ҳосил қилиши ва ўт-сафро чиқариш фаолиятини тиклайди. Антиоксидант ва мембранани барқарорлаштирувчи фаолликларга эга.\nПрепарат кўпчилик ҳолларда HBsAg титрини, тез пасайишига хатто уни бутунлай йўқолишигача ёрдам беради.\nКобавит турли этиологияли ва турли оғирлик даражасидаги анемияларни даволашда юқори антианемик самара кўрсатади. Озуқа маҳсулотлари таркибидаги ва темир сақловчи препаратлар таркибидаги темирнинг ичакда ўзлаштирилишини кучайтиради. Темирни гемоглобиннинг таркибига самарали киришига ёрдам беради, эритроцитларнинг етилишини ва уларни айланиб юрувчи қонга тушишини тезлаштиради, суяк кумиги фаолиятини фаоллаштиради.\nПрепарат меъда-ичак йўлларининг яра касаллигида гастродуоденал соҳанинг шилиқ қаватига индуктив, антиоксидант ва цитопротектив таъсир кўрсатади. Унинг таъсири остида шиллиқ тўқимасида қаватида эримайдиган гликопротеинларнинг синтези кучаяди, шиллиқ тўсиғининг қовушқоқ-элластик хусусиятлари жадал тикланади, касалликнинг клиник белгиларини йўқолиш ва яраларнинг чандиқланиш муддатлари қисқаради. Препарат монооксигенази тизимининг ферментларига индуктив таъсир кўрсатади, антиоксидант ферментларининг фаоллигини ошириш йўли билан намоён бўлувчи антиоксидант таъсирга эга. Унинг таъсири остида шиллиқ қавати рух, кобальт ва селеннинг миқдори ошади, темирнинг миқдори эса (ЛПО жараёни активатори) камаяди.\nКобавит шунингдек иммуномодулловчи таъсирга ҳам эга. Унинг таъсири остида қисқа муддатларда астенизация белгилари (тез толиқиш, кўп терлаш ва х.к.) ўтиб кетади.\nГепатопротектор восита сифатида турли генезли ўткир ва сурункали гепатитларда (шу жумладан вирусли, реактив), жигар циррозида; постгепатит гепатомегалияда, ҳомиладорликдаги гепатопатияда, хамда турли гепатотоксик препаратлар билан боғлиқ бўлган гепатитларда, жигарнинг турли этиологияли токсик шикастланишларида, шу жумладан алкоголли дорили (антибиотиклар, ўсмага, туберкулёзга ва вирусларга қарши препаратлар, трициклик антидепрессантлар, перорал контрацептивлар ва бошқаларни қўллаш оқибатидаги); сурункали HBs-антиген ташувчанликда ҳам қўлланади.\nАнтианемик восита сифатида темир етишмовчилиги билан боғлиқ бўлган (гипохром анемияда, хомиладорлар ва эмизувчи оналар анемиясида, болалардаги алиментар табиатли анемияда) витамин В12 танқислиги билан боғлиқ бўлган анемияда, аралаш генезли анемияда, токсик моддалар ва дори препаратлари чақирган гипопластик ва постгеморрагик анемияларда қўлланади.\nЦитопротектор ва яраларнинг битиш муддатларини тезлаштирувчи препарат сифатида меъда ва ўн икки бармоқ ичак ярасида қўлланади. Препарат шунингдек гастродуоденал яралари бўлган беморларда турли оператив аралашувлардан кейинги узоқ муддатларда пайдо бўладиган асоратларни даволашда ҳам қўлланади.\nПрепарат ичга овқатдан 1,5-2 соат олдин қабул қилинади.\nГепатити бўлган катта ёшли беморлар учун 0,01 г ли таблеткалар, болаларга – 0,005 г ли таблеткалар тавсия этилади.\nВирусли гепатитларда препаратни қуйидаги схема бўйича қўллаш керак:\nГепатитнинг тури Асосий даволаш Тутиб турувчи даволаш\nГепатитнинг ўткир шакли Биринчи 10 кун давомида кунига 2 таблеткадан 2 марта, кейинчалик 1 таблеткадан 2 марта 15 кун давомида Кунига 1 таблеткадан 10-15 кун давомида\nУзоқ давом этувчи вирусли гепатит Кунига 2 таблеткадан 2 марта 20-25 кун давомида Шарт эмас\nСурункали персистирловчи гепатит Кунига 1 таблеткадан 2 марта 20-25 кун давомида кунига 1 таблеткадан 1 марта 1,5-2 ой давомида\nСурункали фаол гепатит(СФГ) ва жигар циррози Кунига 2 таблеткадан 2 марта 20-25 кун давомида 1 таблеткадан кунига 2 марта 1,5-2 ой давомида\nHBs-антигенини ташувчилик ҳолида даволаш курси (кунига 1 таблеткадан 2 марта) то HBs-антиген титри йўқолгунча давом этади, аммо даволаш муддати 2 ойдан ошмаслиги керак. HBs-антигенинг титри камайган, аммо бутунлай йўқолмаган ҳолларда препаратни қўллашни қўшимча даволаш курсларини буюриш орқали давом эттириш мумкин. Курслар орасидаги муддат – бир ой.\nТурли этиологияли анемияларда препаратни, касалликнинг оғирлик даражасига қараб, қуйидаги схема бўйича қўллаш тавсия этилади:\nЯнги туғилган чақалоклар ва гўдаклар анемияси таблеткалар 0,005 г дан кунига 2 марта 10-20 кун давомида\nЕнгил даражали анемиялар таблеткалар 0,005 г дан кунига 3 марта 20-25 кун давомида\nЎртача ва оғир даражали анемиялар таблеткалар 0,01 г дан кунига 3 марта 15-20 кун давомида\nМеъда ва ўн икки бармоқ ичак яра касаллигини консерватив даволашда, шунингдек гастродуаденал соха яра касаллигидаги оператив аралашувлардан кейин препаратни қуйидаги схема бўйича қўллаш керак: таблеткалар 0,01 г дан кунига 2 марта 20-25 кун давомида.\nПрепарат яхши ўзлаштирилади. Қандай бўлмасин ножўя самаралари аниқланмаган.\nГўдаклар анемиясида препаратни оз миқдордаги қайнаган илиқ сувда эритилади ва она сути билан бирга берилади.\nЕнгил даражали анемияларда препарат монодаволаш препарати сифатида, оғирроқ анемияларда, катталарда уни темир препаратлари билан бирга ишлатиш мумкин.\nПрепарат базис даволашда қўлланадиган барча препаратлар билан яхши уйғунлашади. Аммо гепатитларда кобавит қўлланганида бошқа вирусларга қарши препаратларни ишлатиш мақсадга мувофиқ эмас.\nПрепартни вирусли гепатитнинг ўткир шаклларида қўллаш касалликнинг сурункали шаклларини ривожланиши, сурункали шаклларида эса патологик жараёнини кейинчалик янада кучайишини, шу жумладан жигар циррозининг ривожланишини олдини олади.\nГастродуоденал ярали беморларда турли оператив аралашувлардан кейин қўллаш, узоқ муддатдан сўнг пайдо бўладиган асоратларни олдини олади.\nҚуруқ, салқин ва ёруғликдан ҳимояланган жойда сақлансин.


Сайёҳлар Қирғизистонга боришдан бош тортмоқда — Sof.uz\nСайёҳлар Қирғизистонга боришдан бош тортмоқда\n10.08 12:01 9 Жаҳон\nЧет эллик сайёҳларнинг бир қисми мамлакатга келишдан бош тортишди, деб хабар қилмоқда, Sputnik.\n"Туристлар сони қисқарди. Пансионат ва оромгоҳ эгалари ҳамда бошқарувчилари кўплаб чет элликлар брон қилинган жойлардан воз кечаётгани ҳақида айтишмоқда", - деган саволга жавобан Қирғизистон Туристик альянс директори Медер Тилекматов.\nОдамлар ҳақиқатан ҳам ўзларининг ҳордиқ вақтини йўққа чиқармоқчи эмас, қолаверса, шахсий хавфсизлик масаласи ҳам улар учун муҳим. Туристларнинг ўзаро мулоқотлари скриншотлари ҳам буни тасдиқлайди. Мисол учун улардан бирида қайсидир турист ҳордиқ чиқариш уйида амалга оширган бронидан воз кечгани акс этган бўлса, бошқаларида ҳозир Иссиқ-Кўл хавфсизми, деган саволлар ёзилган.\nҚирғизистон Маданият вазирлиги туризм департаменти раҳбари Максат Дамир ўғли ҚР келишдан воз кечиш ҳолатлари ҳақиқатан борлигини, аммо улар у қадар кўп эмаслигини айтмоқда. Унинг сўзларига кўра, бу ҳолатни Қирғизистон туристларни ёппасига йўқотади, дея талқин қилиш мумкин эмас.\nАлмазбек Атамбаев 8 август куни иккинчи штурм давомида қўлга олинди. Собиқ президентни ўз қароргоҳидан Бишкекка айланма йўл билан олиб кетишган - тарафдорлари уни олиб қолиш учун қаттиқ кураш олиб борган.\nСўнгги маълумотларга кўра, Атамбаевни қўлга олиш бўйича махсус операция оқибатида икки кун ичида 85 киши жабрланган, махсус хизмат ходимларидан бири ўқотар қуролдан яраланиш оқибатида ҳалок бўлган.\n16.02 12:15 7230\n17.02 15:18 4969\n17.02 18:00 4062\n17.02 11:19 2992\n17.02 11:52 2224\n16.02 13:35 528 Жаҳон\n15.02 11:25 733\nҚирғизистон олмалари Ўзбекистон бозорида нархлар тушишига сабаб бўлмоқда\n7.02 08:25 1644 Иқтисод\nМосквада Нурсултон Назарбоевнинг собиқ куёви тўсатдан вафот этди\n6.02 13:31 4250 Жаҳон


23 октябр 2021, Тошкент вақти: 17:14\nТуркия оммавий ахборот воситалари мамлакат полицияси 22 феврал куни давлат тўнтаришини амалга оширмоқчи бўлган ҳарбий-ҳаво кучлари ва ҳарбий денгиз флоти собиқ раҳбарини қўлга олгани ҳақида хабар тарқатди.\nАввалроқ турк полицияси ҳукуматга қарши фитнага алоқадорлик гумони билан 14 нафар ҳарбий зобитни ҳибсга олган эди.\nҲибсга олинганлар орасида денгиз ва ҳаво флотининг собиқ қўмондонлари ҳам бор. Улар яширин бир режанинг иштирокчилари сифатида ҳибсга олингани хабар қилинмоқда.\nПрокуратуранинг иддао қилишича, 7 йил аввал ишлаб чиқилган режага кўра, портлашлар масжидларни остин-устун қилиши, бунинг ортидан ҳарбийлар мамлакатда фавқулодда ҳолат эълон қилиши керак бўлган. Аммо бу айбловлар ҳақиқатми ёки йўқлигини текшириш мушкул.\nТаҳлилчилар бундан ҳукумат ўз мухолифларини бостириш учун фойдаланаётган бўлиши мумкинлигини айтмоқда. Бу борада Қўч университети профессори Темур Хўжа фикрлари билан танишсак.\nТемур Хўжа: Турк матбуотига ва телевидениесига кўз ташласак¸ унда бир-бирига батамом қарама-қарши икки хил фикр бор. Мухолифатдаги партиялар парламентда қилган чиқишларида¸ матбуот конференцияларида: “Ҳозирги ҳукумат ўз мухолифларини жим қилиш учун бундай йўл олиб бораяпти”, деб айтаяпти. Ҳукуматнинг тарафдори бўлган кишилар ва ҳукуматнинг парламентдаги одамлари эса: “Йўқ, ҳукуматларни ағдариш можароси Туркияда узоқ йиллардан бери давом этаяпти. Маълум бир гуруҳ бор. Бу маълум гуруҳлар ўз ҳокимиятини кўринишда ҳукуматлар Туркияга келиб кетса ҳам бир чуқур давлат бор. Туркияда яширин чуқур бир давлат бор. Ўша чуқур давлатга мансуб кишилар бу ишни олиб бораяптилар”, деяпти.\nОддий турк фуқароси қайси бирига ишонишни билмаяпти. Чунки бир гуруҳ газеталар бундай деса¸ бошқа газеталар бунинг тескарисини айтмоқда. Бундай бир-бирига қарама-қарши билдирилган фикрлардан мазмунли бир хулоса чиқариш жуда ҳам қийин. Фақат бир нарса бор. Уни аниқ айтиш мумкин. Туркияда сиëсий кураш кетаяпти. Дунëвий давлат тузумини сақлаб қолишни истаганлар гуруҳи билан дунëвий давлатга қарши бўлганлар ўртасида¸ улар ҳозир кўпроқ ҳокимият бошида¸ жуда ҳам кескин кураш кетаяпти. Бу курашнинг натижасида Туркияда нима бўлади буни ҳозирдан айтиш жуда ҳам қийин.\nОзодлик: Бу бўлаëтган ҳодисалар нималарга элтиши мумкин?\n- Мен ўзим чиқарган хулоса бу Туркияда сиëсий кураш. Олиб борилаëтган терговлар¸ суд жараëнлари¸ баъзи кишиларни қамоққа олишлар – буларнинг ҳаммаси сиëсий курашнинг тармоқлари. Аммо асосан бу ерда жиддий сиëсий кураш бор. Бу сиëсий курашда барча мухолифат партиялари бир томонда¸ ҳукумат бир томонда. Бу баҳсда ҳукумат тарафида бўлган газеталар¸ журналистлар¸ зиëлилар бир томонда¸ ҳарбийларни қўллаб-қувватлаëтган ëки дунëвий давлат қуришни қўллаëтган сиëсий арбоблар¸ журналистлар¸ зиëлилар иккинчи томонда. Бу ерда учинчи ëки тўртинчи томонлар йўқ. Менга ҳозир Туркия жуда кескин икки томонга бўлинган бўлиб кўринаяпти¸ дейди Қўч университети профессори Темур Хўжа.\nТуркияда дунёвий тузум посбонлари сифатида кўриладиган ҳарбийларнинг Туркия сиёсатига аралашишлари кўп кузатилган ва 1960 йилдан бери тўртта ҳукумат ҳарбийлар тарафидан ағдарилган.


Болага ўзганинг ҳаққидан ҳазар қилишни ўргатинг!\nИнсон борки, албатта, бошқа кишилар билан алоқа қилмай яшай олмайди. Ўша алоқа асносида бошқаларнинг ҳақига хиёнат қилмаслик, ўзганинг ҳуқуқини поймол этмаслик ва қайси йўл билан бўлмасин зулм қилмасликка шариатимиз таълим беради. Расули акрам соллаллоҳу алайҳи васаллам умрларининг охиридаги видолашув ҳажида кўп нарсаларни васият қилдилар. Ўшалар қаторида бошқа кишиларнинг молини ноҳақлик билан ейиш ҳаромлигини ҳам уқтириб, жумладан, бундай дедилар: “Огоҳ бўлинглар-ки, албатта, Аллоҳ таоло сизларга қонларингиз ва молларингизни (бир-бирингизга) ҳаром қилди” (Бухорий ривояти).\nИнсонлар ўртасида бир-бирларининг ҳақига тажовуз қилиш, ҳозирги кунда савдо-сотиқларда кўп учрамоқда. Савдода ёлғон гапириш ва ўлчовда хиёнат қилиш энг ёмон амаллардан биридир. Ислом дини эса доимо адолатли бўлишга ва ўзганинг ҳақини ноҳақлик билан емасликка буюради. Илгари ўтган қавмларнинг бошига келган офатлар уларнинг ўзаро олди-бердиларида қилган хиёнатлари сабабли келгандир. Чунки кишилар савдода тўғри турсалар баракот ёғилади, акс ҳолда жамият таназзулга юз тутади. Ўзининг ҳаётида ва касбида ўлчов билан иш юритадиганлар, албатта, ҳалокат ва фалокатдан омонда бўлурлар.\nҲазрати Усмон розияллоҳу анҳу Бани Қайнуқоъ бозоридан хурмо сотиб олардилар ва Мадинага келтириб сотар эдилар. Бозорга тўкиб, миқдорини айтардилар. Харидор ҳам тарозида тортмасдан сотиб олар эди. Буни Расулуллоҳ соллаллоҳу алайҳи васаллам эшитиб, Ҳазрати Усмон розияллоҳу анҳуга: «Қачонки бирор нарсани сотсанг, ўлчаб (ёки тарозида тортиб) бер, бирор нарса сотиб олсанг ўлчатиб (ёки тарозида торттириб) ол» (Имом Бухорий ривояти).\nҲадиснинг маъноси шундайки, Расулуллоҳ соллаллоҳу алайҳи васаллам бошқаларнинг ҳақидан эҳтиёт бўлиш учун ўлчовлар билан савдо қилишга буюрдилар. Ҳатто ўлчов ва тарозида тортиш меҳнати ҳам сотувчининг зиммасида бўлади. Агар сотиладиган молни пуллик тарозида тортилса ҳам, пулини сотувчи тўлайди.\nДругие материалы в этой категории: « Болага меҳмондорчилик одобларини ўргатинг!\tОнаизор »


ЎзА - Сирдарё вилояти ғаллазорида иш қизғин\n22.06.2018 19:28 Чоп этиш версияси\nСирдарё вилояти ғаллазорида иш қизғин\nСирдарё вилоятида 86 минг 500 гектар майдонда ғалла етиштирилиб, давлатга 191 минг 840 тонна дон сотиш режалаштирилган.\nАна шу эзгу мақсад йўлида вилоят миришкорлари фидокорона меҳнат қилмоқда. Айни пайтга қадар мавжуд ғалла майдонининг 35 фоиздан зиёди ўрилиб, 110 минг тоннадан ортиқ дон йиғиб олинди.\n– Жорий ғалла ўрим-йиғим мавсумида вилоят бўйича 325 замонавий комбайн, 1448 юк автомашинаси, 93 кўчма техник таъмирлаш бригадаси 325 отрядга бирлашган ҳолда ҳосилни нест-нобуд қилмасдан йиғиб олмоқда, – дейди вилоят ҳокимлиги қишлоқ хўжалиги масалалари котибияти мудири И.Раҳмонов. – Вилоятнинг Ховос, Сайхунобод, Сардоба, Оқолтин туманларида ғалла ўрим-йиғими уюшқоқлик билан ташкил этилганини алоҳида таъкидлаш жоиз.\nЎрим-йиғимда иштирок этаётган ишчи-хизматчилар уч маҳал иссиқ овқат, махсус кийим-бош билан таъминланган.\nВилоятда илғорлар сафида бораётган Сайхунобод туманида 12 минг 500 гектар ғалла майдони бўлиб, миришкорлар 28 минг 700 тонналик хирмон йиғиш йўлида астойдил меҳнат қилмоқда. Айни пайтда ғалла майдонларида 40 отрядга бириктирилган 48 замонавий комбайн, 170 юк автомашинаси, 40 ҳайдов трактори ишлатилмоқда.\n– Барча хизматлар дала бошида ташкил этилгани иш унуми юқори бўлишини таъминлаётир, – дейди туман ҳокимининг қишлоқ хўжалиги масалалари бўйича ўринбосари М.Раҳмонбердиев. – Шу кунгача 6 минг гектар майдондаги ғалла ўрилиб, омборларга 18 минг 125 тонна сара дон етказиб берилди.\nТумандаги “Янгиобод” сув истеъмолчилари уюшмаси миришкорлари ҳар гектар майдондан 42,1 центнердан ҳосил кўтарди. Вилоятда биринчи бўлиб давлатга ғалла сотиш режасини 104 фоизга ортиғи билан бажарган янгиободликлар режадаги 5 минг 100 тонна ўрнига 5 минг 307 тонна дон сотди. Бунда “Чучук сув бўйи", “Абдураҳим“, “Бешбулоқлик Умиджон“ фермер хўжаликларининг ҳиссаси катта бўлди.\n– Бу йилги об-ҳаво деҳқончилик учун осон келмади, – дейди “Чучук сув бўйи“ фермер хўжалиги раҳбари А.Примов. – Лекин белгиланган агротехник тадбирлар ўз вақтида ва сифатли амалга оширилса, деҳқоннинг хирмони ҳамиша юксак бўлади. Биз ҳам ўз вақтида ғаллага ўғит бериб, шарбат усулида суғордик. Ҳар бир агротехник тадбирни маромида ва ўз вақтида бажардик. Ҳосил кўнгилдагидек бўлди. Ғалладан бўшаган майдонни пешма-пеш ҳайдаб, 25 гектарига шоли экдик. Қолган қисмига дуккакли дон экишни режалаштирганмиз. Бу эса қўшимча даромад дегани.\nДарвоқе, вилоятдаги ғаллачиликка ихтисослашган 3 минг 961 фермер хўжалигининг 1000 дан ортиғи давлатга ғалла сотиш режасини ортиғи билан бажарди. Уларнинг сони кун сайин ортиб бормоқда.


“Ўзбекистонда 60 даража иссиқ бўлса ҳам ишланади...” - BBC News O'zbek\n“Ўзбекистонда 60 даража иссиқ бўлса ҳам ишланади...”\nImage caption "Ўзбекистонда иссиқ 60 даража бўлса ҳам ишланади..."\nЎзбекистон Меҳнат вазирлиги мамлакатда жазирама ҳаво шароитларида ишлашга оид расмий баёнотни эълон қилган.\nБаёнотга кўра,июл ойида кузатилаётган юқори ҳаво ҳарорати туфайли вазирликка мурожаат қилган фуқароларнинг сони ортиб бормоқда.\n"Улар шу каби об-ҳаво шароитида корхоналарда ишлаш тартибига ойдинлик киритишни сўрашмоқда", дейилади баёнотда.\nШунингдек, ҳужжатда меҳнатдан вақтинча озод этилганлар ва ёпиқ биноларда қайси ҳаво ҳароратида ишлаш ёки ишламасликка ойдинлик киритилган.\nБироқ шу кеча-кундузда юз минглаб деҳқонлар жазирама қуёш тиғи остида ғўза парвариши билан, кўп сондаги комбайнчилар ва тракторчилар ғаллани ўриб-йиғиб олиш, омборхонага етқазиб қўйиш ишлари билан бандлар.\nОчиқ ҳаводаги жазирама остида ишлашга тўғри келаётган инсонлар бундай шароитда қандай йўл тутишлари керак?\nАксар Араб мамлакатларида ёз пайти иш соатлари расман эрталаб соат 6 дан туш соат 2 гача қилиб белгиланган.\nБундай тартиб Ўзбекистон ишчиларига, хусусан далаларда ишлаётган деҳқон ва фермерларга жорий этилиши керакми?\nBBCUZBEK Facebook ва Одноклассникида ўқувчиларимиз қолдирган фикрлар:\n(Аксарият изоҳлар таҳрирсиз берилмоқда - таҳр.)\nБахром Абдурахимов : Авваломбор, Ўзбек матбуотидаги, Гидрометбюро деган об-хаво хақида лоф урувчилар ўзгаришлари керак! Яъниким, хеч бўлмаганида, табиат тақдим қилаётган об-хавони имкон қадар тўғри ва рост эълон қилиши керак! Ўзбекистон гидрометбюронинг таъкидлашича, хаво қанчалар жазирама бўлмасин, у 44 градусдан юқори бўлмайди ? Нега, ахир 45 даража иссиқдан анча-мунча юқори бўлаётганлиги, Худога ҳам сиз ва биз бандаларига ҳам аёнку ? БИЗНИНГ МАТБУОТИМИЗ, ТИЛЁҒЛАМАЛИК ҚИЛИШДАН ҚАЧОН ТЎХТАР ЭКАНЛАР ? Қачон, хеч қуриса, об хаво масаласида, тўғри гапни айтар эканлар ? Қачон, ёлғондан хазар қилишни ва халқдан уялишни ўрганар эканлар ? Агарким, биз мана шу саволларга жавоб топа билсак эди, ундан кейингина, қандай шароитда ва қай даражада ишлаш мумкинми ё йўқми -деган савол хақида қайғурсак дуруст бўлармиди ? Шуни ҳам унутмайликки, амалда иш жойларининг йўқлигини ва натижада оила боқиш учун инсонлар хар қандай шароитда ва даражада ҳам ишлашга рози эканлигини !? Агарда, иш бўлса-маош бўлса, хар қандай жазирамада ҳам, шахсан мен ўзим ҳам ишлашга рози бўлган бўлар эдим, ахир яшаш керак-ку .\nHayrullo Hayrullo: 60 градус бусаям ишлийди тепада утирганларни бу билан иши йук\nФахриддин Соли: Неча асрдан бери ўрта осиёликлар шундай шароитларда ишлаб келади. Хеч ким нолигани йўқ. Комбайинларда кондиционер ўрнатилган. Бир вақтлар янги олиб келинган комбайинларни хайдашни Британиядан келган комбайинчи мутахасислар ўргатган эди. Улар хам ёзни тиғида Қашқадарёда комбайинда ишлаганлар, хеч хам нолишмаган. Мен улар билан битта мехмонхонада яшаганман.\nFazliddin Makhmudov : Бу буғдой, пахта ва бошқа ишларни вақтида қилиш керак, бўлмаса ҳосилга путур етади. Шунча йиллардан бери ота-боболаримиз ишлаб келишган. Кейин биз Араб давлатлари қаторига кирмаймиз-ку?\nСаламат Алланиязов: Далада ишлаетганларга иш соатини белгилаш шартмас. Улар узлари хохлашса эрталаб 5та хам ишлаши мумкин,иссик пайт дам олсахам булади.\nSayyora Zufarovna: Фикримизи ёзганимизда,дехконни иш вакти узгарадими?бунинг хеч иложи йок,буни хаммамиз биламиз ва билмасдан келамиз.\nРустам Рустамов: Ўзбек доим ишлайди 100% иссиқда хам жони тошдан дехқоннинг\nBobur Mirzaqulov: Тўғри, кунлар ҳаддан ташқари қизиб кетди, лекин дала ишларини тўхтатиб ҳам, камайтириб ҳам бўлмайди, шунинг учун бир бирига ёрдам бериб ишлаш керак.\nGulruh Shavkatjonovna: Деҳқонлар ҳам ўз қадрини билади, бировга ёрдам бериш йўқ, пул бор жойда ишлайверишади иссиқда ҳам… Пулни бераман деса мажбурдан ишлайди.


Россия-Ўзбекистон: Чегарада қолиб кетган ўзбек аёли қўлбола чодирда эгизак туғди - Rossiya, O'zbekiston, yangiliklar - BBC News O'zbek\nРоссия-Ўзбекистон: Чегарада қолиб кетган ўзбек аёли қўлбола чодирда эгизак туғди - Rossiya, O'zbekiston, yangiliklar\nБи-би-си, Ростов Дон\nРоссия-Ўзбекистон: Чегарада қолиб кетган ўзбек аёли қўлбола чодирда эгизак туғди - минглаб ўзбекистонликлар Ростов Дондаги қўлбола лагерда поезд кутяпти. Яшаш шароити абгор, чўмилиш ва овқат тайёрлашга имконияти йўқ. Сешанба куни тахминан минг киши Тошкентга жўнади. Қолганлар эса 13 сентябргача бўлмайдиган кейинги поездни кутмоқда.\nҚарийб уч минг Ўзбекистон фуқароси ўз юртларига кетадиган поездни кутиб, Ростов Дон шаҳри яқинидаги чодирлардан иборат лагерда икки ҳафтани ўтказди.\nҲукумат чоршанба куни қолган мухожирларни вақтинчалик яшаш пунктига кўчиришга ваъда берган.\nЧодирлар лагери Ростовдаги "Биринчи май" бекатида 20 августдаёқ пайдо бўлган.\nТошкент билан поезд қатнови қайта йўлга қўйилади, деган умидда муҳожирлар шу ерга тўплана бошлаган. Коронавирус эпидемияси сабабли Ўзбекистон 23 март куни Россия билан чегарани ёпган, фуқароларини эса чартер рейслари орқали мамлакатга олиб кетишни йўлга қўйган эди. Чегаралар ҳозирча расман очилгани йўқ.\nЎзбекистоннинг Ростов Дон шаҳридаги бош консулхонаси маълумотига кўра, 10 ва 23 август кунлари "Биринчи май" бекатидан Тошкентга поезд жўнаган. Уларнинг ҳар бирида тахминан 920 одам олиб кетилган. Шу каби рейслар "Кинель" бекати (Самара вилояти) ва "Бузулук" (Оренбург вилояти) бекатларидан ҳам бўлган.\nНавбатдаги поездни кутиб, ўзбек муҳожирлари Ростовга оқиб кела бошлаган.\n"23 августдан кейин вокзалда поездга сиғмай қолган 200 одам қолган эди", дейди астраханлик фермер Бобурбек Отажонов. У Россияда 15 йилдан ошиқ вақтдан бери яшайди. Далада помидор терган беш ишчисини у вокзалга олиб келган эди. "Ҳар куни бир неча юз одам йиғилган. Тахминан уч минг одам тўпланди. Улар консулхона рўйхатига туриш учун барвақтроқ келишган. Тартиб шунақа - аввал консулхонада рўйхат тузилади, кейин одамларга бўладиган рейс, чипта сотиб олиш ҳақида хабар берилади. Бусиз чипта сотиб ололмайсиз. Лекин негадир рейсларнинг ҳаммаси ҳам бўлгани йўқ. Кетувчилар кўп - мавсум охирлаган, одамлар йил бўйи оилаларини кўрмаган", дейди Бобурбек.\n"Кавказский узел" маълумотига кўра, ўтган ҳафтада "Биринчи май" бекатидан одамларни олиб кетиши керак бўлган поезд Самара областига юборилган ва у ердан Ўзбекистон фуқаролари бирдан иккита поездда жўнаб кетишган.\nНукуслик Алёр Мамутов бир йил у тўрт ойдан бери яқинларини кўрмаган. Бу вақт мобайнида у Москвадаги сабзавот омборида, сўнг Астраханда сабзавот ва полиз маҳсулотлари теримида ишлаган. У беш йилдирки, Россияга ишлагани келади. Унинг айтишича, эпидемия унинг ишига таъсир қилмаган: "Далага эрталаб соат бешдан чиқардик. Соат тўртгача иш бўларди. Ўша кун учун дарҳол пулимизни олардик. Агар уйда ўтирмасак, шу тарзда ойига 50 60 минг ишлаб топиш мумкин. Ўзбекистонда бунақа маош йўқ".\nУнинг айтишича, авваллари уйга исталган вақтда кетиш мумкин бўлган. Машина ижарага олиш, икки уч кун ва сиз уйдасиз.\n"Поездда биринчи марта кетишим. 2 сентябрда ҳужжат топширганман, мана кутяпман, - деб ёзғиради Мамутов. - Шунгача бизни бу ерга олиб келган астраханлик таксичининг машинасида яшадим. Машинани қисқа вақтга бериб турди. Кейин ҳостелга жойлашдим. Пул етмай қолгач, лагерга келдим. Овқат фақат қуруқ маҳсулотлар - нон, колбаса. Иссиқ чойни кафедан сотиб оламиз."\nБобурбек Отажоновнинг айтишича, Ростовга йиғилганлар асосан Жанубий федерал округ ва Шимолий Кавказда ишлаган муҳожирлардир. Қолганлар "Кинель" бекатидан кетса керак. Натижада Самара вилоятида ҳам август ўрталарида шундай чодирлар лагери барпо бўлган.\n"Биринчи май" бекатидаги чодирлар ҳар қадамга - тўсиқлар ёни, кўприклар таги, дарахтлар олдида тикиб ташланган. Аксар оилаларда болалари ҳам бор. Шундай асфальтнинг устига чойшаб ёки картон ёзиб, таом ейишади. Баъзилар қарта ўйнайди, бироқ асосий қисми бекат кираверишида. Эрта тонгдан консуллик ходимлари рўйхатга олишни бошлайди. Ўша рўйхатга кирганларгина чипта олиши мумкин.\nОдамлар бир бирини турткилаган, ўзбекча бақир-чақирлар эшитилади. Атрофда эса омончилар.\n"Масофа сақланглар. Сурилманглар", деб огоҳлантиради омончилар, агар муҳожирлар қўйилган тўсиқларни суриб юборса.\n"Санитар шароит йўқ бу ерда, - дейди Бобурбек Отажонов. - Душ, ҳожатхона - ҳаммаси кўчада. Чодирларни ҳам ўзлари таксида дўконга бориб сотиб олишган. Аёллар кўп, болалар. Кимнингдир мазаси қочиб қолса, тез ёрдам чақиришади. Яқинда бир хомиладор аёлни тўлғоқ тутиб қолди. Шундай чодирда эгизак дунёга келди. Пропискаси бўлмагани учун касалхонага олиб боришмайди."\nТиббий ёрдамнинг йўқлигидан xоразмлик 54 ёшли хайдовчи ҳам нолийди. Чеченистонда ишлаб, у сўнг Волгоградга борган. Ўша ерда қачонлардир бирга бир колхозда ишлаган танишини учратиб қолади.\n"У касал. Қанақадир инфекцияси бор. Овқат емайди, туни билан ухламайди, - дея Би-би-си Pус хизматига қийналиб тушунтиради у. - Ўзини ёмон ҳис қиляпти. Уни даволаш керак. Волгоградда унга "прописканг йўқ," дейишибди. Бу ерда ўзим уни таксида поликлиникага олиб бордим. Телефон рақамини интернетдан топган эдим. Мудир "сен ерликмассан. Керакмассан," дейди. "1941 йили уруш бўлди. Шу ердан Ўзбекистонга болаларни олиб боришган, биз сизларни қабул қилганмиз. Бизга эса ёрдам беришмаяпти. Биз бир Иттифоқда бўлганмиз, яхши вақтлар эди", деб бақирдим унга."\nЎзбек муҳожирларига кейинги уч кун ичида ёрдам беришни бошлашди, дейди Бобурбек Отажонов: "Бунгача ҳам вокзал маъмурияти, полиция, ҳаммаси одамлар кўчаларда яшаётганини кўрган, аммо ҳеч нарса қилишмаган. Хайриятки, яхши одамлар, ҳамюртларимиз ва айрим маҳаллий аҳоли овқат, сув келтиришди - раҳмат уларга".\nОАВ ва ижтимоий тармоқларда хабарлар тарқалгач, губернаторнинг топшириғи билан Ростов вилояти иқтисодий ривожланиш вазири Максим Папушенко келди, шунингдек, шаҳар ҳокимияти, МЧС ва Ўзбекистон консуллиги вакиллари ҳам пайдо бўлди. Шундан кейин лагерда тунда катта каркасли чодирлар тикилди, мухожирларга ичимлик суви келтирилди. Шунингдек, бекатда ёнғин ўчирувчилар ва тез ёрдам хизмати навбатчилик қилмоқда.\n"Бу ерда оломон тўпланаётгани ҳақида ахборот пайдо бўлгач, губернаторнинг буйруғи билан тегишли штаб тузилди ва ҳаммага транспорт, бош консулхона билан алоқалар бўйича ўз вазифаси бўлиб берилди. Буларнинг бари шаҳар маъмурияти, полиция ва муҳожирлик хизмати билан биргаликда қилинди", дейди сешанба куни Максим Папушенко.\nУнинг изоҳлашича, ҳукуматнинг тезда чора кўрмагани сабаби лагернинг ҳудуд ҳукумати ва шаҳар маъмурияти билан келишмай пайдо бўлганидир.\nЭнди Ўзбекистон консулхонаси ва ҳудуд ҳукумати қарори билан янги жўнаб кетиш пункти сифатида Ростовдан юз километрдан ошиқ масофада жойлашган йирик Лихая темирйўл узели (Каменск Шахтинский шаҳри Лиховск микрорайонида жойлашган) белгиланди. Муҳожирлар чоршанба куни ўша ерга электричкада олиб борилади.\n"Бу вақтинча жойлаштириш пункти эмас, бу одамлар кейинги рейсни кутиши учун барча шароитлар яратилган бекат. Рейс 12 сентябрга белгиланган, келаси куни жўнаб кетади. Уни жўнаб кетиши бўйича келишмовчилик бошқа бўлмайди", деб таъкидлаган Папушенко.\nМуҳожирлар кейинги поезд ҳам Ростовда йиғилган ҳаммани олиб кетмаслигидан хавотирда. Би-би-си суҳбатлашганларнинг бари сешанба куни жўнаган поездда лагердан бир қисм муҳожирларгина кетганинии айтган. Қолганлар у ерга қандай тушган, қайси рўйхат асосида, номаълум. "Кеча фамилиялар рўйхатини ўқишди, тахминан уч юз одам чипта сотиб олган, кейин бошқа чипта йўқлигини айтишди", дейди Камол жаҳл билан. У йил бўйи Краснодар ўлкасида қурилишда ишлаган. Лагерда бир ҳафтадан бери яшайди. "Бизга поездга 918 киши ёзилган дейишди. Ким улар?" дейди у.\nКамол ва бошқа муҳожирларнинг айтишича, Тошкентгача оддий темирйўл чиптаси 12 800 рубль. Аммо ўртадаги даллоллар билан нарх 30 000 рублгача кўтарилади.\n"Биз олибсотарлар билан гаплашдик, уларнинг айтишича, бу поезд (8 сентябрдаги) учун чипталар сотиб бўлинган, кейинги поезд учун чипталар бўлиши мумкин, - деб давом этади Камол. - Бу шундай: сиз бу одам билан келишасиз, рўйхат бўйича чиптага 12 800 тўлайсиз, кейин яна ўртада турган одамга пул берасиз. Яъни рўйхатга тушишингиз учун ҳам пул тўлайсиз."\nКамол ўртакашлардан чипта олмоқчи эмас: "Жуда қиммат, поездни кутаман." Пандемиядан аввал у ишлаган қурилиш компанияси барча ўзбек ишчиларига авиачипта олиб берган. Парвоз нархлари кўтарилган, компания эса ҳозир бундай қилмайди.\nЎзбекистоннинг Ростов Дондаги бош консулхонаси консули Рустам Курганбоев муҳожирларнинг жўнатилишида олибсотарлар пул қилаётгани ҳақидаги хабарларни инкор қилди. "Ўртакашларни тутамиз, қамаймиз, - деди у. - Мана иккитасини тутдик. 15 йилга кесилиб кетиши мумкин."\n13 сентябрдан кейин навбатдаги поезд қачон бўлиши Курганбоевга маълум эмас.\nРоссия, мигрантлар: Қозоғистон эшикларини қия очди, гап Ўзбекистонда қолди Koronavirus\nЎзбекистон, Россия, Қозоғистон, минтақани нима кутмоқда - яна бир жиддий инқирозми? - O'zbekiston\nРоссия-Қозоғистон: Ўзбеклар ортга қайтмоқчи эмас, Ўзбекистон нима қилмоқчи? O'zbekiston, Ўзбекистон, мигрантлар\nЎзбекистон, расман: Россия-Қозоғистон чегарасидагилар қайтарилмоқда - O'zbekiston, koronavirus


Франциялик журналист ИШИД ичига кириб олиб, жангарилар ҳаётини ҳужжатли фильмда тасвирлади\n11:59 / 02.05.2016\nФранциялик журналист бўлажак худкушлар тайёрланадиган гуруҳга ўғринча кириб олди. Уч ой давомида у ИШИД номидан Францияда амалга ошириладиган террорчилик ҳаракатларини режалаштириш жараёнини яширин равишда видеокамера орқали тасвирга олди. Бу ҳақда РИА Новости хабар бермоқда.\nДовюрак журналист Саид Рамзий тахаллуси билан “Оллоҳ аскарлари” номли ҳужжатли фильм учун журналистик суриштирув олиб борган. У фильмда ёш жиҳодчиларнинг аслида кимлигини кўрсатмоқчи бўлган. Фильм намойиши 2 майга мўлжалланган.\n“Менинг мақсадим – улар нималарни ҳис қилаётганларини тушуниш эди”, - дейди у Франс Пресс агентлигига берган интервьюсида.\n“Менда энг катта таассурот қолдирган жиҳат шу бўлдики, уларнинг хатти-ҳаракатларида ҳеч қандай Ислом дини белгилари кўринмасди. Уларда яхшилик қилишга интилиш, дунёни яхши томонга ўзгартириш истаги йўқ эди. Шунчаки йўлдан адашган, ғамгин, умидсиз, ўзлигини йўқотган, ўзини ўлдиришга мойил, осон бошқариладиган саросимадаги ёш йигитлар”, - бўлишди Рамзий.\nРамзийнинг айтишича, радикаллар билан ижтимоий тармоқлар орқали мулоқотга киришиш осон бўлган. Шундан кейин у ҳар доим уларнинг лагерида юрган. Бир куни номаълум аёл унга тунги клубларнинг бирига ҳужум амалга ошириш тўғрисида кўрсатмалар ёзилган мактуб беради.\nРежа амалга оширилгунча эса, гуруҳ ҳуқуқни муҳофаза қилиш органлари томонидан қўлга олинади ва уларнинг ёмон режаси бартараф этилади.\nИШИД фильм журналист


Ёш ўзбекистонлик қиз ўгай отасининг зўрлагани ва шилқимлиги ҳақида айтиб берди - Namanganliklar.uz\nЁш ўзбекистонлик қиз ўгай отасининг зўрлагани ва шилқимлиги ҳақида айтиб берди\nЗўравонликка учраган ёш қиз “Репост” муҳбирига аононим тарихини айтиб берди.\nГулноза (исми ўзгартирилган)\nМен 6 ёшлигимда отам вафот этган. Бир икки йилдан сўнг онам ўзига бошқа эркак топди ва қайта турмушга чиқди. Дастлаб ҳаммаси яхши эди: у ўйинчоқлар, ширинликлар берар эди, ғамхўрлик қиларди. Мен 10 ёшга тўлганимда ўгай отам мени зўрлади.\nЎша куни онам тунги сменада ишлаш учун кетган эди. У шифокор бўлиб ишлайди ва шу сабабдан у тез-тездан уйда бўлмайди.\nМен ухлаётганимда ўгай отам хонага кириб, устимдаги одеялни олди ва мен уйғониб кеттим. Кейин у менинг кийимларимни ечиб, тегажонлик қилишни бошлади. Дастлаб у шунчаки менга яқинлашди кейин оғриқни ҳис қилиб ҳушимни йўқоттим.\nУйғонганимда ҳаммаси тугаган эди ва у ҳаммаси яхши деб такрор-такрор айтаверди. Мен ҳали ёш эдим ва у менга шилқимлик қилганини тушинмапман ўшанда. У шундан кейин бу ҳақда кимгадир айтиб берсам онамда муаммолар бўлиши мумкинлиги билан қўрқитди.\nБундай ҳолат бир неча ойларда бир марта такрорланиб турар эди ва ҳар доим у ўзида бўлмас (маст) эди. У шунчаки келарди, кийимларимни ечиб зўрларди. Жуда оғриқли бўларди, мен бақирардим, лекин хонада менимча овоз ўтказмаслик юқори даражада эди, ёки ҳаммага фарқи йўқ эди. Ҳар доим у онамда муаммолар бўлиши билан ёки уйдан ҳайдаб юбориш, ўлдириш билан қўрқитарди ва шунинг учун мен жим юрардим.\nЛекин бир куни мен онамга айтиб беришга аҳд қилдим. Мен ўшанда 15 ёш эдим. У ишонмади, ваҳима кўтариб мени ёлғончига чиқарди. Ўгай отам эса уларни уруштириб қўймоқчи эканлигимни айтиб тухмат ҳам қилди. Мен бу ҳолатларни бошимдан жуда оғриқли ўтказдим, атрофдагилардан узоқлашдим. Ёшим улғайган сайин унга қарши тура оладиган бўлдим. Уйда ёлғиз пайтим эса ундан қочишга уринардим.\nЁшим 18 га тўлгандан кейин мен уйдан кеттим. Ҳозир руҳшуносга боряпман, сабаби бир неча марта жонимга қасд қилмоқчи бўлдим. Мен бошқа инсон билан муносабат ўрната олмаяпман. Мени дўстларим қўллаб-қувватлаб туришибди. Улар бўлмаганда мен аллақачон бу дунёда бўлмаган бўлар эдим. Лекин мен ҳали ҳануз ушбу муаммолардан қандай қутилиш мумкинлигини билмаяпман.\nRUB 145,67 –1,98%\nEUR 10 338,24 +0,17%\nETH 2 550 830,79 –3,21%


Эркин микрофон - "Оғажонларим¸ менинг қизимни чиқариб берингизлар!"\nБу гапни Озодликка Сурхондан сим қоқиб¸ порахўрликда айбланиб ноҳақ қамалган қизининг ҳибсда қийноққа солинаëтгани¸ унинг дарагини ололмай ўзи ва кампири йиғлай-йиғлай оғриб қолганидан ҳасрат қилган 75 яшар Тўхтабой ота айтади.\nҚамоқдаги қизимни кўрмай ўлиб кетаманми?\nдейди Сурхондарëдан қўнғироқ қилган 75 яшар Тўхтабой ота. Отахоннинг айтишича¸ унинг экология идорасида ишлаган қизи Сафарова Рўзигул бир ойдан бери қамоқда қийноққа солинмоқда.\n- Мен отасиман. Менинг исмим Сафаров Тўхта. Менинг боламнинг устига текширамиз¸ деб келиб ëппасига қумурсқанинг инидан тўригача кириб кетди булар. Бирор бир фойда йўқ¸ зарар йўқ боламни олиб бориб турмага тиқиб қўйди. Менинг болам Рўзигул турмада ëтибди. Ҳозир отаси¸ онаси¸ укалари¸ ҳаммамиз 18 киши турмадан ҳам баттар бўлиб ëтибмиз. Нима қиларимизни билмадик ҳеч. Бугун бир ою икки кун бўлди турмада ëтганига. Нимани текшириб¸ нимани топди билмаймиз. Боламнинг жигарлари шишиб кетган. Ҳозир жигари оғриб ëтибди¸ дейди. Буни чиқармайди. Буни даволатишга йўл қўймайди. Ўшанинг олиб келган випискасини ҳам булар документга қўшиб олиб кетиб қолган. Бермайди. Қизим экологияда 10 йилдан бери ишлаб келади. Менинг қизимни 30 числода аэропортдан ушлаб олиб бориб тиқиб қўйди. Гапдан гап¸ сўздан сўз йўқ. Менинг қизим ноҳақ қамалди. Қизимни ҳам тоза қийнаган. Қизимнинг бир ўғли¸ бир қизи бор. Ўзи мана бу йил 50 ëшда бўлди.\nОзодлик: Қамоқхонага бориб қизингиз билан учрашдингизми?\n- Йўқ. Умуман бир ойдан бери кўрсатмайди. Бориб ота-эна айланиб жилаб-жилаб қайтиб келамиз. Умуман кўрсатмайди ҳам¸ киргизмайди ҳам. Бугун ҳам энаси бориб жилаб-жилаб¸ кўзи шишиб мана уйга келиб касал бўлиб ëтибди. “Ўлмай кўрайин бир қизимни” деб кўрсатмай¸ мана уйда касал бўлиб ëтибди. Мана бошида ўтирибмиз ҳамаммиз. Оғажонларим¸ менинг қизимни чиқариб берингизлар¸ айланайин сизлардан. Умрларингиз узоқ бўлсин. Мен ҳам қизимни кўра олмай ўлиб кетмай¸ дейди ўз қизининг ноҳақ қамалганини айтаëтган Тўхтабой ака.\nСафарова Рўзигулга нисбатан Ўзбекистон жазо қонунининг 210-моддаси яъни порахўрлик айби қўйилган. Ҳали суд ҳукм қилмагани боис Рўзигул опанинг айбли ë айбсизлиги ҳақида бирор нарса дея олмаймиз. Аммо маҳбуснинг қийноқларга тутилиши¸ тиббий муолажадан мосуво қилиниши ва яқинлари билан учраштирилмаслиги Ўзбекистоннинг ўз қонунлари¸ қолаверса у тан олган халқаро ҳуқуқ нормаларига мутлақ зиддир.\nХивадаги бензиннинг нархи Америкадан ўзди\n“Сал олдин 2000 бўлган бензин Хоразмда 4000 дан ўтди. Захкашнинг нариги томонидаги туркман қишлоғида бензин 500 сўм” дейди хивалик Матëқуб.\n- Бензин қўлда 4000 минг сўмга чиқиб кетди. Ҳар бир заправкада камида 30-40 машина очередда туради. Ҳеч ким билмайди¸ информация йўқ. Бензин нима учун йўқлигини ҳеч ким айта олмайди. Бензин йўқлигига ҳамма нарса қимматлаб кетди. Дамас маршрутлари 500 сўмга чиқиб кетди. Таксилар ҳам қимматлаб кетди. Бензин йўқ бўлгандан кейин ҳамма нарсага таъсири бўладику. Қимматчилик ҳамма ерда. Чëрный бензин ўтмайди. Чегарачилар бир-иккита одамларни отиб қўйдику Шовотда. Шундан кейин одамлар қўрқиб қолди. Туркманистонда бензин бизларнинг пулга 500 сўм. 60 литр поëк беради ҳар одамга машинаси бўлса. Бу 60 литрнинг нархи умуман копейка туради дейди. Қўлдаги¸ заправкалардаги бензин 500 сўм. Чегаранинг бу ëғида 4000 сўм. Болалар Қозоғистондан бензин олиб келиб сотади. Қозоғистонда сўмга нисбатан 800 сўм экан. Ҳозир биз ҳисоблаб кўрсак¸ бензин Америкадан ҳам қиммат экан¸ дейди хивалик Матëқуб.\nЎқув даргоҳини ëқиш ваҳшийлик\nдейди Жалолободдаги ëқиб юборилган университет домласи.\n- Мен Жалолободдаги университетда ўқитувчи бўлиб ишлаганман. Ëқиб юборишибдию уни. Абдураҳмонов Жамолиддин бўламан. Физика-математика фанлари номзодиман. Конституцияга кўра қирғизларники билан теппа тенг бўлган ҳуқуқларини ҳимоя қилиш учун ўзбеклар қирғиз миллатчиларига қарши тинимсиз ва муросасиз кураш олиб бормоқлари шарт. Ваҳшийлик содир этган қирғиз миллатчиларининг Қирғизистон давлати томонидан жиноий жавобгарликка тортилишига мен ишонмайман. Бунга ишонаëтган ва умид қилаëтган ўзбекларни сиëсий фаросатсизликда айблайман.\nМен бир нарсага ҳайронманда. Биз бориб ишлаëтган университетда кираверишда пештоқига рус тилида “Университет Дружбы Народов имени Батирова” деб ëзиб қўйилган. Иккинчи томонида қирғиз тилида ëзиб қўйилган. У ерда ўзбекча ëзувни кўрмайсиз. Биз у ерга бориб рус тилида лекция ўқир эдик. У ердаги талабаларнинг ичида қирғизлар ҳам бор эди. Ишлаëтган ўқитувчиларнинг ичида қирғиз ўқитувчилари ҳам бор эди. Масалан¸ бизнинг кафедра мудиримиз фан доктори¸ қирғиз эди. Бошқа структураларда ҳам қирғизлар ишлар эди. Ўша одамлар қандай ҳолатга тушди экан? Мен шунга ҳайрон бўлаяпманда. Нима учун у жой ëқиб юборилди?\nМен ўша воқеалар бўлаëтган кунлари интернетда кўриб чиқсам¸ Халқлар Дўстлиги деган ëзувни олиб ташлаëтган одамлар¸ ўша миллатчилар қилганда бу ишни. Уларнинг расми бўлса¸ қирғиз милицияси уларни расмидан кўриб топа оладику. Ўшаларни ушлай олади¸ деб ҳисоблайман мен. Нима учун шу пайтгача шундай ишлар содир бўлмаяпти? Нима учун жиноятчилар ушланмаяпти? Университетни ëқиб юбориш¸ ўқув даргоҳини ëқиб юбориш хато иш¸ деб ҳисоблайман. Бу ҳам ваҳшийликнинг битта тури¸ дейди Жалолободдаги ëқиб юборилган Халқлар Дўстлиги университетининг домласи.\nҚорақалпоқ ва Кувайт ўрнаги\nҳақида гапиради иштихонлик Омонбой ака.\n- Самарқанд вилояти¸ Иштихон райониданман. Бўтаев Омон бўламан. Мен илгари ҳам Қирғизистонда бўлганман. Уларнинг хаëлидаги нима гап¸ нима фикр эканлиги ҳозир ҳам кўзимнинг олдида туради. Халқида эмас гап. Бари гап раҳбарларда. Тўхтатиб¸ ўзбекларни аввалгидай қилиб яшатаман деса¸ мана Барак Обама¸ Бан Ки Мун¸ Медведевга ўхшаган олий раҳбар ходимларнинг ҳаммаси бир бўлиб худди Қорақалпоғистондай қилиб автоном қилиб қўймаса¸ бугун тинчлик сақлагани билан 10-20 йилдан кейин янаям шу аҳвол бўлади. Мен мана шу учта раҳбардан ўзбеклигим учун эмас¸ инсонлигим учун илтимос қилиб сўрайман¸ иложи борича Ўш билан Жалолободни автоном қилиб чиқариб қўйса¸ ана шулар эшитсин мени. Мана Барак Обама¸ Бан Ки Мун¸ Россия президенти Медведев. Мана шу учтаси аралашиши керак. Мана қаранг Кувайт қандай яхши бўлиб кетди. Мана Қорақалпоғистон тинч яшаяпти. Булар ҳам худди шундай тинч яшайдида. Жуда ичим ачишиб кетди ëшларни¸ хотин-қизларни эшитиб¸ дейди Омонбой ака.\nЎзбек ойнаи жаҳони қарсакбозлар ва ëлғончилар минбари\nдейди якшанба куни эфирга узатилган "Давр менинг тақдиримда" эшиттиришига муносабат билдирган самарқандлик суҳбатдош.\n- Кеча радио орқали эфирга узатилган "Давр менинг тақдиримда" эшиттиришида "Ëшлар" телеканали катта муҳаррири Малоҳат Эшонқулова гапирдику. Ўшанга фикр билдирмоқчиман. Ҳурматли Малоҳат Эшонқулова. Сизга катта раҳмат. Шунча Ўзбекистон расмий органларининг журналистлари турганда сиз катта жасорат билан чет эл радиолари орқали чиқиш қилиб Ўзбекистон телевидениесидаги сохталик¸ ëлғончилик каби иллатларни фош қилдингиз. Бунга ҳамма ҳам муяссар бўлавермайди. Бунинг учун катта юрак керак. Совет даврида Ўзбекистон телевидениесида “Ҳаëт қувончлари ва ташвишлари”¸ “Келинг очиқчасида гаплашайлик” каби кўрсатувлар бўларди. "Ахборот" кўрсатувида танқид лавҳалар¸ танқидли репортажлар бериб борилар эди. Афсуски¸ мустақилликнинг 19 йилидан бери буни кундуз куни чироқ ëпиб ҳам топа олмайсиз. Фақат концерт¸ кимгадир хушомадгўйлик¸ лаганбардорлик¸ ура урачилик¸ қарсакбозлик. Телевидениеда фақат сериаллар¸ ëлғон нарсалар бериб борилади. Ўзбек матбуоти шу аҳволга тушиб қолишига¸ албатта¸ журналистлар ва муҳаррирлар айбдор эмас. Телевидениени назорат қилувчиларнинг маддоҳлиги¸ сарой телевидениесига айланиб қолганлигида гап. Юқорида турган раҳбарлар ўзгаргачгина¸ ижобий ўзгариш содир бўлиши мумкин. Бунинг учун матбуотга нисбатан ижобий муносабат шаклланиши керак¸ дейди самарқандлик суҳбатдошимиз.


Мен нечун Исломга эътиқод қиламан? | Uzbek\nHome > Мақолалар > Мен нечун Исломга эътиқод қиламан?\n22/08/2015 | Ҳазрат Мирзо Башир уд-Дин Маҳмуд Аҳмад\nМен нечун Исломга эътиқод қиламан?\nБомбей радиоси мендан Исломга нечун эътиқод қилишим ҳақида сўзлаб беришимни илтимос қилди. Мен ўз навбатида ушбу савол билан ўз нафсимга мурожаат қилганимда, у жавоб берди: ҳар бир ишончга сазовор нарса сингари у ҳам ишончга тегишлидир, яъни шунинг учунки, у ҳақдир.\nБу жумлани тафсили шундан иборатки, менинг наздимда, диндаги асосий масала Аллоҳнинг зотидир. Инсон ва Аллоҳ оралиғида ҳаққоний алоқа ўрната оладиган дингина ҳаққонийдир. Бинобарин, бирон нарсанинг ҳаққоний бўлиши унга иймон келтириш учун етарли далилдир. Зеро, кимда-ким ҳақиқатни тан олмас экан, у ёлғонни тан олишга мажбур ҳамда у ўз-ўзига ва башариятга душмандир.\nИсломнинг иддаоси шундан иборатки, бу дунёни яратгувчи бир тирик Худодир. Ул Зот ҳозирги даврда ҳам худди илгаридек ўз бандаларига намоён бўлади. Бу иддаони фақат икки йўл билан текшириш мумкин. Ё қидирувчининг ўзи учун Худо таолонинг қудратлари намоён бўлсин ёки бўлмаса биз Худонинг зоти зоҳир бўлган кишининг аҳволларини текширгач, унинг иддаоси ростлигига ишонч ҳосил қилайлик. Чунки мен Аллоҳ таолонинг фазлу карами туфайли Ул Зот ўз вужудини бир неча бор ва ғайриоддий ҳолатларда ошкор қилган тажрибали инсонлардан бўламан. Зеро, мен Исломнинг ҳаққонийлигини ўз тажрибамда синаганман ва менга ўзга далилнинг ҳожати ҳам йўқ.\nБундай тажрибага эга бўлмаганлар учун шахсий тажрибамдан ташқари Исломга эътиқот қилишимга боис бўлган исбот-далилларни келтирмоқчиман.\nБиринчидан: Мен шунинг учун Исломга ишонаманки, у дин мажмуи, деб аталадиган барча масалаларга мени зўрма-зўраки ишонтирмайди, балки ўзининг ҳар бир ишига далил келтиради. Худо таолонинг мавжудлиги, Унинг сифатлари, фаришталар, дуо ва унинг таъсир кучи, қазою қадар, ҳамда унинг амал доираси, ибодат ва унинг даркорлиги, шарият ва унинг фойдаси, ваҳий ва унинг аҳамияти , ўлимдан кейинги ҳаёт, жаннат, дўзах- булар ичида бирортаси ҳам Исломда батафсил ёритилмасдан ва инсон ақл-заковатини қониқтириш мақсадида забардаст далиллар билан бойтилмасдан қолган. Қисқаси, у менга нафақат динни, балки ишончли илмни ҳадя этди. Бундан эса менинг ақлим таскин топади ва мазҳабнинг кераклилигига ишонч ҳосил қилади.\nИккинчидан: Мен исломга шу боисдан ҳам ишонаманки, унинг иддаолари қиссаю афсоналарга асосланмаган, балки у ҳар бир кишини тажриба қилишга даъват этади ва дейди: ҳар бир ҳақиқатни у ёки бу шаклда шу дунёнинг ўзида синаб кўриш мумкин. Шунинг учун ҳам у менинг қалбимга таскин бахш этади.\nУчинчидан: Мен исломга шу боисдан ҳам ишонаманки, у менга Худо таолонинг каломи ва иши ўртасида ҳеч қандай зиддият йўқ, деб ўргатади. У мени фан ва дин ўртасидаги келишмовчиликлардан халос этади. Мени табиат қонунларидан кўз юмишга ва уларга хилоф бўлган сўзларга ишонишга ундамайди. Аксинча, у менга табиат қонунлари устида фикр юритиш ва улардан фойдаланишни ўргатади. Ва у менга дейдики, калом нозил қилгувчи ҳам Худо, дунёни яратгувчи ҳам Худодир. Зеро, Ул Зотнинг сўзи ва иши ўртасида заррача ҳам зиддият йўқдир. Бас, шундай экан, сен Унинг каломини тушуниш учун Унинг ишига қара ва Унинг ишини тушуниш учун Унинг каломига қулоқ тут. Шу йўсинда Ислом менинг фикрлаш салоҳиятимга таскин бағишлайди.\nТўртинчидан: Мен Исломга шу боисдан ҳам ишонаманки, у менинг ҳиссиётларимни поймол қилмайди, балки уларга тўғри раҳнамолик қилади. На у табиий хоҳиш-истакларимни сўндириб, мендаги одамийликни ях босган ҳисга айлантиради. Ва на орзу-истакларимни жиловсиз ташлаб қўйиб, мени ҳайвон даражасига ташлайди. Худди бир моҳир муҳандиснинг тошқин сувларни жиловлаб, уларни тинч оқар анҳорга айлантиргани, қақраб ётган чўлларни чаманзорга табдил этганидек, Ислом ҳам менинг хоҳиш-истакларим ва ҳис-туйғуларимга муносиб чегаралар қўйиб, уларни аъло ахлоқ даражасига кўтаради. У: Аллоҳ таоло сенга муҳаббатга мойиллик берган-у, магар умр йўлдошингни танлаб олишни ман этиб қўйган ёки бўлмаса, ейиш учун тилда лаззат ва дилда хоҳиш пайдо қилган-у, бироқ тансиқ таом тановул қилишни ҳаром қилибқўйган— демайди. Аксинча, У айтади: майли, севгин, бироқ муҳаббатинг покиза ва садоқатли бўлсин, токи сенинг пушти камарингдан пайдо бўладиган зурриётларинг пок мақсадларингни дунёда доимо асрасин. Лазиз таомлардан маза қилиб тановул қил, бироқ бунда ҳам чегарадан чиқмагин, токи ўзинг тўйиб, қўшнинг очликда изтиробда бўлмасин. Хулоса қилиб айтганда, Ислом барча табиий эҳтиёжларни муносиб тарзда чеклаб, уларни табиий эҳтиёжлар худудидан чиқариб, аъло ахлоқ доирасига киргизиб қўяди ва менинг одамийлигимга таскин бахш этувчи бўлади.\nБешинчидан: Мен Исломга шу боисдан ҳам ишонаманки, у нафақат менга, балки бутун дунё аҳлига нисбатан адолат бирла, балки меҳр-муҳаббат бирла ёндошади. У менга ўз нафсим ҳақларини адо этишнигина ўргатмайди, балки дунёдаги ҳар бир нарсага нисбатан адолатда бўлишимни уқтиради ва бу борада менга тегишли йўл-йўриқ кўрсатади. Бир томондан у ота-онага нисбатан фарзандлик бурчларни ойдинлаштирган ва ота-онага яхши муомалада бўлишни уқтирган,ҳаттоки мерос қолдираётганда ҳам уларнинг улушларини белгилаб берган бўлса, иккинчи томондан ота-оналарга фарзандларига нисбатан яхши муомалада бўлиш, уларга таълим бериш, яхши тарбиялаш, гўзал ахлоқни сингдириш ва соғлиғини сақлашни буюрди ҳамда маълум даражада фарзандларни ота-оналарининг меросхўри, деб тайинлади. Худди шу сингари у эр-хотин ўртасида энг яхши муносабатлар ўрнатилиши учун ҳам ҳукмлар берди. Ва уларни ўзаро яхши муомалада бўлиши ҳамда бир-бирларининг ҳис-туйғуларига эътиборли бўлиши тўғрисида буйруқ берган. Шу борада Ислом асосчиси марҳамат қилган ушбу жумла нақадар қиммат баходир: Кундузи хотинни дўппослаб, кечаси уни яхши кўрадиган кимса инсоний табиатнинг гўзаллигини нечоғлик унутиб қўяди. Яна марҳамат қилган: Ораларингизда кимки жуфти ҳалолига нисбатан яхши муомалада бўлса, энг яхши ахлоқ соҳиби ўшадир. Ва ул зотдан яна шундай нақл бор: Аёл биллур сингари нозиксифат бўлади, зеро, сиз биллурни ишлатишда нечоғлик эҳтиёткор бўлсангиз, аёлларга нисбатан муомалада ҳам шул қадар сергак бўлинг.\nИслом қиз фарзандларнинг ҳақ-ҳуқуқларини ҳам эътибордан четда қолдирмаган, уларни ўқитиш лозимлигига алоҳида урғу беради ва дейди: Кимки ўз қизига яхши таълим берса ва одобли қилиб вояга етказса, бундай киши учун жаннат вожубдир. Ва у қиз болани ҳам ота-онасининг меросхўри этиб тайинлаган.\nИслом аҳли ҳукумат ва омма ўртасида адолатни талқин этди. У ҳукмронларга дейди: ҳукумат сизларнинг мулкингиз эмас, балки бир омонатдир. Бас шундай экан, сиз ҳалол одам сингари ушбу омонат ҳақини бекаму-кўст адо этинг ва омма билан бамаслаҳат иш юргизинг. Ва у оммага қарата айтади: Аллоҳ таоло ҳукуматни неъмат сифатида сизга тортиқ қилди. Зеро, сиз ҳокимиятни бошқаришга лойиқ бўлган инсонларни ҳоким этиб сайланг. Сайлагач эса улар билан тўлиқ ҳамкорликда бўлинг, исён кўтарманг, чунки исён кўтарсангиз, ўзингиз қурган уйингизни ўз қўлингиз билан вайрон қилган бўласиз.\nУ хўжайин ва хизматчи ўртасидаги ҳақ-ҳуқуқларни адолат бирла ҳал этади. У хўжайинга хизматчини ишга ёллаганда, унинг хақини тўлиқ адо этиш ва унга пешона тери қуриб улгурмасдан иш ҳақи тўлаш даркор эканлигини уқтиради. Сенга иши тушган кишини камситма, негаки у сенга биродар ва Аллоҳ таоло унга ғамҳўрлик қилиш мажбуриятини сенинг зиммангга юклаган ҳамда уни сенинг қувватланишингнинг боиси қилиб яратган. Бинобарин, сен ўз кучингни нодонларча ўзинг синдирма. Ва У хизматчига дейди: модомики сен ҳақ тўланиши шарти билан кимгадир ишга ёлланган экансан, унинг хизматини ҳалоллик билан адо эт, танбаллик ва лоқайдликка берилма.\nИслом жисмонан соғлом ва куч-қувватга эга бўлганларга дейди: заифларга зулм ўтказманг ҳамда жисмонан айбдор бўлган шахсларни масхараламанг. Билъакс олий фазилат шундан иборатки, қўшнингиздаги заифликлар унинг устидан кулишингизга боис бўлмасин, балки сизда раҳм-шафқат ҳиссини уйғотсин.\nВа у бойларга дейди: Камбағалларга ғамхўрлик қилинг ва ўз молингизнинг қирқдан бир қисмини ҳар йили ҳукуматга топширинг, токи у ушбу маблағни камбағаллар ривожига сарфласин. Камбағал киши ночор аҳволда бўлса, унга судхўрларча қарз бериб, унинг мушкулларини орттирманг, балки ўз мол-мулкингиздан унга ёрдам беринг, негаки Худо сизга ушбу бойликларни айшу ишратда яшасин, деб эмас, балки уларни дунёни ривожи йўлида сарфлаб, икки олам савобини ҳосил қилсин, деб берган.\nМагар у камбағалга ҳам дейди: сиз ўзингиздан бой кишининг мол давлатига очкўзлик ва ҳасад бирла кўз олайтирманг, негаки бундан қалбингизни зулмат қоплайди ва сизни тўғри фикр юритиш қобилиятидан маҳрум этиб қўяди. Аксинча, сиз Худо таолонинг мадади ила ўз вужудингизда ҳар жиҳатдан ривож топиш учун куч-қувват пайдо қилинг. Ислом аҳли ҳукуматни шу хилдаги курашда камбағалларга кўмаклашишга насиҳат қилади, шунингдек, мол-давлат ва куч-қувват бармоқ билан санарли қўлларда жамланиб қолмасин, дея уқтиради.\nОта-боболари катта хизматлар кўрсатиб, иззат-обрўга эга бўлган ва шу туфайли уларнинг фарзандларига ҳам эл орасида эъзоз топган бўлсалар, бундайларга қарата у дейди: Сизнинг аждодларингиз солиҳ амаллари туфайли иззатга эга бўлган бўлсалар, сиз ҳам яхши амаллар бирла ўша иззатни сақланг. Ўзга қавмларни таҳқирламанг ва камситманг, негаки Худо барча инсонларни баравар қилиб яратган. Ва яна шуни унутмангки, сизларга иззат бахш этган буюк Зот ўша ўзга қавмга ҳам иноят кўрсатиши мумкин. Бас, агар сиз уларга зулм ўтказсангиз, эртага у қавм ҳам сизларга зулм етказади. Бинобарин , ўзингизда катталигингизга бино қўйиб гердайманг, балки бошқаларни улуғлик даражасига етказиб фахрланинг, чунки йиқилган биродарини суяган кишигина улуғликка сазовордир. Ва у дейди: ҳеч бир мамлакат бошқа мамлакатга, ҳеч бир қавм бошқа бир қавмга нисбатан душманлик қилмасин ва улар бир-бирларининг ҳақига хиёнат қилмасинлар, балки биргаликда дунё ривожига ҳисса қўйсинлар. Бир гуруҳ қавмлар, юртлар ва инсонлар қўшилишиб бошқа бир гуруҳ қавмлар, юртлар ёки инсонларга қарши тил бириктирмасинлар, балки ушбу қавм, юрт ва инсонлар бирлашиб бир-бирларини зулму истибдоддан тўхтатиш ва бошқа қавмлар, эллар ва инсонларнинг ривож топишини тарғиб қилишга аҳдлашсинлар.\nХулласи калом, мен дунё саҳнида ўзим учун ҳам , ким бўлишидан ва қандай бўлишидан қатъи назар, мен учун азиз бўлган барча инсонлар учун шароит яратишини кўриб турибман. Мен ўзимни ҳар хил ҳолатларга солиб кўргач, шунга амин бўламанки, исломий таълимот туфайли мен истаган ҳолатда ютуқ ва муваффақиятдан бебаҳра қолмайман, негаки менинг нафсим дейдики, Ислом мен учун ҳам, менинг яқинларим учун ҳам, аёллар ва эркаклар, кексалар ва болалар, камбағаллар ва бойлар, катта миллатлар ва кичик миллатлар учун ҳам, миллатларнинг бирлашиши тарафдорлари учун ҳам, ўз юртларининг фидоиийлари учун ҳам, баб-баравар фойдали ва манфаатлидир. Ҳамда у мен ва менинг Тангрим ўртамиздаги ҳаққоний алоқа ва иттифоқ ўрнатади. Демак, мен Исломга ишонаман ва бундай нарсани тарк этиб, бошқа бирор нарсани қандай тан олишим мумкин?\nPrevious Article Аллоҳ таоло юборган кишиларнинг ўзига хос аломат-белгиси\nNext Article Нубувват йўлидаги Хилофат\nИслом Аҳмадия Эътиқод


Туркиядаги ўзбекистонлик талабалар учрашуви бўлиб ўтди » Muzlik.uz - O‘zbekiston yangiliklari\nТуркиядаги ўзбекистонлик талабалар учрашуви бўлиб ўтди\n22 декабрь куни Истанбулда Туркияда таҳсил олаётган ўзбекистонлик талабаларнинг учинчи учрашуви бўлиб ўтди. Тадбир Ўзбекистон ёшлар умумжаҳон ассоциацияси Туркия вакиллиги ва Туркиядаги ўзбекистонлик талабалар жамияти томонидан ташкил этилди. Истанбулнинг Ускудар тумани ҳокимлиги томонидан қўллаб-қувватланиб, учрашувни ўтказиш учун жой ва шароитлар яратилди. Унда иштирок этиш учун мамлакатнинг 16 та вилоятидаги 30 дан ортиқ университетларда таҳсил олаётган 350 нафардан зиёд ўзбекистонлик талабалар ташриф буюрди. Ўзбекистоннинг Туркиядаги элчихонасининг бевосита амалий кўмаги билан барча олис вилоятлардаги университетлар маъмуриятлари ўзбекистонлик талабаларнинг Истанбулга уюшган ҳолда бориб-келишлари учун махсус автобуслар ташкил этди. "Газета.uz"да реклама Дастлаб бошқа вилоятлардан келган талабалар учун Истанбулнинг энг баҳаво ва баланд Чамлижа тепалигида нонушта ташкил этилди. Йигит-қизлар табиат қўйнида нонушта қилиб, яқиндан танишди, фикр алмашди. Сўнгра муддатидан олдин сайловда иштирок этмаган талабалар Ўзбекистоннинг Истанбулдаги Бош консулхонасида Олий Мажлис Қонунчилик палатаси депутатлиги сайловида иштирок этди. «Анъанавий равишда ўтказиб келинаётган учрашувни ўтказишдан кўзланган мақсад ёшлар бир-бирлари билан танишишлари, Туркиядаги таълим ва яшаш шароитлари бўйича ўзаро фикр алмашишларига шароит яратишдан иборат эди, — деди Ўзбекистон Ёшлар умумжаҳон ассоциациясининг Туркиядаги вакили Эргаш Жумаев. — Бундан ташқари, тадбир доирасида муддатидан олдин сайловда иштирок этмаган талабаларга Ўзбекистоннинг Истанбулдаги Бош консулхонасида Олий Мажлис Қонунчилик палатаси депутатлиги сайловида иштирок этиш учун имконият берилди». Учинчи ўзбекистонлик талабалар учрашувининг асосий тадбирлари Ускудар ёшлик марказида бўлиб ўтди. Тадбир шу йилнинг 18 декабрь куни Тошкентда метро қурилиши вақтида содир бўлган тупроқ ўпирилишида вафот этган юртдошларимиз хотирасига Қуръон тиловати билан бошланди. Табрик сўзларидан сўнг Туркиянинг Хорижий турклар ва қардош жамиятлар бош бошқармаси вакили Жанер Сулейман ҳамда энг фаол талабаларга Ўзбекистон Туризмни ривожлантириш давлат қўмитасининг махсус совғалари тақдим этилди. Учрашувда ўзбек ва турк тилларида куй-қўшиқлар ижро этилиб, ўзбекона ош тортилди.\nЎзбекистонлик шифокорлар Туркиядаги Hestourex кўргазмасида иштирок этди\nАҚШдаги ўзбекистонлик талабалар сони 530 нафарга етди


Путин хорижлик журналистларга шахсий ҳаётидаги баъзи маълумотларни ошкор этди\n14:36 / 21.06.2015\nРоссия президенти Владимир Путин ўзининг собиқ рафиқаси Людмила Путина ва қизлари Мария ва Екатерина билан яхши муносабатда эканлигини маълум қилди. Путин бу ҳақда Петербург Халқаро иқтисодий анжуманида хорижий ахборот агентликлари журналистлари билан суҳбати чоғида айтиб ўтди.\nПутиннинг айтишича, баъзида у тунги соат 2 гача ўзининг оиласи билан турли маиший мавзуларда суҳбатлашиб қолиб кетади.\nПутин шахсий ҳаёти ҳақидаги саволга “Келажакка режалар бор, мен билан ҳаммаси жойида”, деб учрашувга йиғилганларда табассум уйғотди.\nМаълумот учун, Владимир Путин ва Людмила Путина 2013 йил июнида ажрашишларини эълон қилишган. “Биз доимо бир-биримизга яқин одамлар бўлиб қоламиз. Мен Владимир Владимировичга мени қўллаб-қувватлаётгани учун миннатдорман”, деб айтган эди ўшанда Людмила Путина. Владимир Путин ажрашиш ҳақидаги қарорга ҳамма ҳам юқори даражадаги сиёсатчининг рафиқаси бўлишнинг бундай юқори ошкоралик даражасига тайёр эмасликлари билан тушунтирган эди.